...existujú medzinárodné dohovory, ktoré naša legislatíva prevzala do, do určitých tých našich zákonov a tam je jasné povedané aj v Ústave, že každý občan má právo na štrajk (...) Ústava hovorí aj o zákone, teda odvoláva sa na zákon o kolektívnom vyjednávaní, ktorý jasne určuje, kto má kolektívne vyjednávať a kto štrajk vyhlasuje.

Je pravdou, že existujú medzinárodné dohovory, o akých Ondek hovorí. Patrí sem napríklad Medzinárodný dohovor o ekonomických, kultúrnych a sociálnych právach. Je taktiež pravdou, že Ústava hovorí o tom, že každý občan má právo na štrajk. Pri posúdení výroku nehodnotíme, či sa ústava v čl. 37 ods. 4 odvoláva na zákon o kolektívnom vyjednávaní, keďže tento nebol prijatý ako vykonávací zákon k ústavnej norme, a jeho viazanosť na príslušné ustanovenie Ústavy je preto sporná. Zákon o kolektívnom vyjednávaní však naozaj určuje subjekty kolektívneho vyjednávania a subjekty oprávnené vyhlásiť štrajk podľa tohto zákona. Výrok preto hodnotíme ako pravdivý. Medzi Ondekom spomenuté medzinárodné dohovory patrí napríklad Medzinárodný dohovor o ekonomických, kultúrnych a sociálnych právech ( International Covenant on Economic, Social and Cultural Rights ), v ktorého ôsmom článku sa píše nasledovné: "( d) The right to strike, provided that it is exercised in conformity with the laws of the particular country ." Ústava Slovenskej republiky v článku 37 ods. 4 hovorí o práve na štrajk: "Právo na štrajk sa zaručuje. Podmienky ustanoví zákon. Toto právo nemajú sudcovia, prokurátori, príslušníci ozbrojených síl a ozbrojených zborov a príslušníci a zamestnanci hasičských a záchranných zborov." Podľa článku 36 písmena g) majú zamestnanci právo na kolektívne vyjednávanie. Právne ukotvenie práva na štrajk na Slovensku však nie je úplne vyjasnené, informuje napríklad EurActiv : " Viceprezident Zväzu strojárskeho priemyslu Juraj Borgula upozorňuje predovšetkým na právnu nevyjasnenosť štrajku na Slovensku. Právo na štrajk, s výnimkou niektorých profesií, garantuje Ústava SR pre každého, pričom hovorí, že podrobnosti výkonu tohto práva ustanoví zákon. Zákon ale pozná štrajk len v rámci kolektívneho vyjednávania. Ak sa netýka záležitosti ošetrenej v kolektívnej zmluve, štrajk sa zvykne definovať ako štrajk „podľa ústavy“. Tento výklad sa ale pohybuje právnej neistote . Borgula si myslí, že pravidlá pre štrajk by mali byť definované obecne, nie len pre štrajk v kolektívnom vyjednávaní, inak podľa neho vzniká priestor pre anarchiu. Ústava napríklad nehovorí o tom, že štrajky musia organizovať odbory, zákon už áno. (...) Vyjasnenie by potrebovali aj zodpovednostné vzťahy pri ústavných štrajkoch, resp. pri štrajkoch neorganizovaných odbormi. Neprevláda medzi odborníkmi zhoda v tom, aká podrobná by mala všeobecná úprava štrajku byť. Pri príliš detailnej je obava, aby súdy nerozhodovali proti štrajkujúcim na základe procedurálnych otázok namiesto merita veci. Na druhej strane, neexistencia právnej úpravy nebráni zamestnávateľom domáhať sa súdneho zákazu štrajku, ako naznačujú niektoré prípady. " Okrem Zákonníka práce , ktorý vo viacerých odsekoch upravuje kolektívne vyjednávanie, kolektívne vyjednávanie upravuje aj Zákon o kolektívnom vyjednávaní. Podľa § 2 ods. 2 Zákona o kolektívnom vyjednávaní môžu uzatvárať kolektívne zmluvy odborové orgány a zamestnávatelia a podľa § 3 písmena e) aj zástupca poverený vládou v prípade kolektívnej zmluvy vyššieho stupňa. O štrajku pri spore o uzavretí kolektívnej zmluvy rozhoduje odborový orgán, podporený nadpolovičnou väčšinou zúčastnených na hlasovaní o štrajku (§ 17). Dátum zverejnenia analýzy: 25.01.2016 Naspäť Nahlásiť chybu

Ústava

EurActiv

Zákonníka práce

Zákona o kolektívnom vyjednávaní


Je to niekoľko týždňov dozadu, čo bol poslanecký prieskum v Košiciach, opätovne v Košiciach, pre podozrenie z policajnej brutality a policajného násilia, máme tu teda opakujúce sa.

Poslankyne a poslanci sa v októbri 2024 zúčastnili poslaneckého prieskumu na obvodnom oddelení Policajného zboru Košice-Staré Mesto, ktorého príslušníci mali páchať násilie na zadržaných osobách. Krátko po parlamentnom prieskume policajt z obvodného oddelenia Policajného zboru Košice-Nad jazerom zbil zadržaného muža, ktorý následkom zranení podľahol. Výrok hodnotíme ako pravdivý.

Začiatkom septembra poslankyňa NR SR Vladimíra Marcinková iniciovala poslanecký prieskum na obvodnom oddelení Policajného zboru (PZ) Košice-Staré mesto, kde sa mohli zúčastniť opoziční i koaliční poslanci.

Dôvodom boli prípady policajnej brutality. V júni 2020 policajti pri zásahu zbili zadržaného muža, pričom mu spôsobili zlomeniny a prasknutie lebky. V júni 2024 na Námestí Maratónu mieru v Košiciach mali policajti muža obmedziť na slobode a následne ho podrobiť nezákonnej brutalite počas vypočúvania na obvodnom oddelení.

Poslaneckého prieskumu sa 28. novembra zúčastnili poslankyne Plaváková, Števulová, Marcinková a poslanci Prostredník a Hazucha. Poslankyňa Števulová zdôraznila , že poslanecký prieskum nie je vyšetrovacím orgánom, a preto nemôže prijať závery o prípade, iba navrhnúť možné opatrenia, ako takýmto prípadom predísť. Marcinková doplnila, že ľudskoprávny výbor by mal prísť aj s uznesením, ktorý navrhne odporúčania na riešenie situácie.

Krátko po poslaneckom prieskume sa 5. novembra uskutočnil v Košiciach na obvodnom oddelení PZ v Košice-Nad jazerom incident , pri ktorom muža zadržaného za krádež alkoholu mal policajný príslušník s použitím taktickej rukavice zbiť a „spôsobiť viacpočetné zranenia hlavy, tváre a ďalších častí tela s následným opuchom mozgu ťažkého stupňa“. Muž bol následne prevezený do košickej nemocnice. Následkom zranení na druhý deň podľahol.

iniciovala prípady júni obmedziť zdôraznila oddelení incident „spôsobiť


Pán Dostál bol súčasťou koalície na Starom Meste (v Bratislave, pozn.) (...) a počul som, že vystúpil...

Ondrej Dostál bol v komunálnych voľbách 2014-2018 zvolený za poslanca zastupiteľstva Bratislava I - Staré Mesto. Dostál kandidoval za strany SDKÚ-DS, Sieť, OKS, SZ, ktoré spoločne získali 7 mandátov, čo predstavuje 28%. Poslanec svoj mandát ku dnešnému dňu stále zastáva a nie sú informácie o tom, že by z koalície vystúpil. Výrok považujeme za nepravdivý. Vo volebnom období 2006-2010 bol Dostál zvolený do mestského zastupiteľstva za Občiansku konzervatívnu stranu. Znovuzvolený bol len v roku 2014 s počtom hlasov 553 . Ondrej Dostál bol v roku 2010 zvolený do NR SR, kde sa dostal za OKS na kandidátke strany Most-Híd, vo voľbách 2016 sa do parlamentu dostal na kandidátke strany SaS. Od roku 2014 je členom mestského zastupiteľstva Bratislavy. Zastáva aj funkciu poslanca Bratislavského samosprávneho kraja. Dostál je od roku 2001 členom Občianskej konzervatívnej strany (OKS), pričom sa v roku 2012 stal jej predsedom. Mandát predsedu OKS Dostálovi predĺžili na sneme 1. októbra 2016.

získali
období
553
zvolený
kandidátke
mestského zastupiteľstva
poslanca
sneme


Bolo tu u nás (v 1968, pozn.) päť armád.

Výrok je hodnotený ako pravdivý, pretože do ČSSR v roku 1968 vtrhlo 5 krajín. Konkrétne to boli ZSSR, Poľsko, Maďarsko, NDR a Bulharsko. Vtrhnutie do ČSSR sa uskutočnilo v noci z 20. na 21. augusta 1968.

vtrhlo


Dnes máme ÚRSO, máme tam ešte ľudí, sú tam ešte ľudia, ktorých tam nechala predchádzajúca vláda a máme v oblasti cien elektrickej energie druhú najvyššiu cenu v rámci Európskej únie.

Podľa analýzy Inštitútu finančnej politiky má Slovensko po Cypre druhú najdrahšiu elektrinu pre firmy. Cena elektriny pre domácnosti sa dlhodobo pohybuje v priemere EÚ. "Cena elektriny pre firmy je u nás druhá dlhodobo nad priemerom krajín EÚ. V prvom polroku 2010 bola podľa Eurostatu cena elektriny pre firmu s priemernou spotrebou (od 500 do 2000 MWh) o 26% vyššia ako v ostatných členských štátoch a po Cypre1 druhá najvyššia v EÚ. V druhom polroku 2009 si výrobcovia dokonca priplatili viac ako 50% oproti európskemu priemeru. Na druhej strane regulovaný segment domácností dlhodobo kolíše okolo priemeru EÚ." Pokiaľ ale ide o cenu elektriny pre domácnost i, tak priemerná cena elektriny pre domácnosti v krajinách EÚ má hodnotu 0,1223 €/kWh, pričom na Slovensku je to 0,1277 €/kWh. A hoci Slovensko vyššiu cenu ako je priemer v EÚ, tak pred nami sú krajiny ako: Belgicko, Nemecko, Írsko, Španielsko, Cyprus, Luxembursko, Rakúsko a Veľká Británia.

analýzy Inštitútu finančnej politiky
cenu elektriny pre domácnost
cena elektriny


Každopádne však my hovoríme jednu vec, nebudeme nikdy siahať na 5,5 miliardy eur, ktoré sú momentálne v druhom pilieri nasporené ako investície pre tých, ktoré sú tam.

Minister Richter správne uvádza výšku majetku v dôchodkových fondoch II. piliera (starobné dôchodkové sporenie). Ten koncom septembra 2013 dosahoval hodnotu 5 595 050 000 eur.

hodnotu
43/2004 Z. z.
tu


Myslím si, že aj bývalá pani prezidentka nie úplne na všetky rokovania pozývala hnutie Slovensko.

Dostupné informácie nepreukazujú, že by bývalá prezidentka Zuzana Čaputová počas svojho pôsobenia vo funkcii cielene vynechávala hnutie Slovensko (predtým OĽaNO) z pracovných rokovaní. Po parlamentných voľbách v roku 2020 poverila predsedu hnutia Igora Matoviča zostavením vlády a počas nasledujúcich rokov sa s ním a ďalšími predstaviteľmi jeho hnutia stretávala v súvislosti s rôznymi politickými otázkami. Napriek ich napätým vzťahom a vzájomnej kritike neexistujú dôkazy, že by prezidentka Čaputová hnutie systematicky obchádzala pri pracovných stretnutiach, preto výrok hodnotíme ako nepravdivý.

Zuzana Čaputová vykonávala úrad prezidentky v rokoch 2019 – 2024. Po februárových parlamentných voľbách 2020 poverila zostavením vlády Igora Matoviča, predsedu hnutia Slovensko (vtedy OĽaNO), ktorý vytvoril vládnu koalíciu so stranami Sme rodina, SaS a ZA ĽUDÍ.

Počas vládnutia koalície mala prezidentka Čaputová výhrady napríklad k realizácii plošného testovania proti pandémii Covidu-19, alebo spôsobu, akým vláda riadila boj proti pandémii . Na jar 2021 koaliční partneri SaS a ZA ĽUDÍ prišli s požiadavkou na odstúpenie Matoviča z postu predsedu vlády. V marci 2021 premiéra Matoviča k demisii vyzvala aj prezidentka.

Vzájomná kritika pokračovala aj po tom, ako si Matovič vymenil kreslá s Eduardom Hegerom a stal sa v jeho vláde ministrom financií. Poslanci z OĽaNO vtedy prezidentku podozrievali zo spolupráce s Hlasom Petra Pellegriniho a Matovič vyslovil presvedčenie, že prezidentka podkopáva autoritu nového premiéra a snaží sa povaliť vládu.

V máji 2022 prezidentka namietala Matovičove neadresné opatrenia na podporu ľudí zasiahnutých infláciou . Jeho slová, že je „zákerná a falošná “ podľa nej vypovedali o miere nedôvery, ktorú ku nej prechovával a dodala, že pokiaľ obaja zastávajú verejné funkcie, musia vedieť komunikovať a spolupracovať .

Napriek vyostrenému vzťahu nie sú správy o tom, že by sa Zuzana Čaputová počas mandátu vyhýbala pracovným stretnutiam s Igorom Matovičom či príslušníkom jeho hnutia. Od povolebných rokovaní o zostavení Matovičovej vlády, cez spoločné vyhlásenie k zahraničnej politike Slovenska až po rokovania o protipandemických opatreniach a snahu vyriešiť vládnu krízu . V novembri 2020 Matovič dokonca komentoval vzťah s prezidentkou ako konštruktívny a vyjadril snahu stretávať sa s ňou častejšie.

Jedno z ich posledných stretnutí prebehlo v októbri 2023 v Prezidentskom paláci, keď Čaputová privítala lídrov strán, ktoré prekročili volebné kvórum. Matovič ju pri tejto príležitosti skritizoval slovami, že v najťažších chvíľach jeho vlády mu ani raz „nepodržala chrbát“ čím podľa neho mala prispieť k víťazstvu Smeru – SSD.

Prezidentka Čaputová po voľbách navrhla zorganizovanie okrúhleho stola s predstaviteľmi všetkých parlamentných strán po atentáte na premiéra Roberta Fica v máji 2024. Cieľom stretnutia malo byť podľa nej upokojenie nálad naprieč politickým spektrom v spoločnosti, Stretnutie sa nakoniec neuskutočnilo.

testovania
pandémii
SaS
ZA ĽUDÍ
odstúpenie
demisii
spolupráce
autoritu
infláciou
falošná
spolupracovať
zostavení
zahraničnej
opatreniach
krízu
konštruktívny
lídrov
stola


Však to ste zaviedli vy (zdravotné odvody z dividend, pozn.).

Výrok hodnotíme ako pravdivý. Zdravotné odvody z dividend schválila vláda Ivety Radičovej ešte v roku 2010 - 2. decembra 2010. Ivan Švejna bol súčasťou pravicovej koalície v rokoch 2010-2012. Účinnosť nadobudla táto novela 1. januára 2011. Portál Podnikajte.sk (5. decembra 2010): "Parlament schválil novelu, na základe ktorej sa od 1.1.2011 budú platiť zdravotné odvody aj z dividend , a to z dividend vyplatených fyzickým osobám. Pôvodne mali zdravotné odvody z dividend uhrádzať právnické osoby, ktoré dividendy vyplácajú. Sadzba poistného na odvody z dividend bude na úrovni 10 % z vymeriavacieho základu, ktorý bude ročne ohraničený 36 násobkom priemernej mesačnej mzdy na Slovensku z pred dvoch rokov. Zákon, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov."

schválila

Podnikajte.sk


Jedna vec je, že sme tak ako nikdy pred tým sme ponúkli ešte jedného podpredsedu parlamentu pre opozíciu.

Po voľbách z 10. marca, sa v súčasnosti stále formuje obsadenie kľúčových postov v novej administratíve. R. Fico ponúkol dva podpredsednícke posty v NR SR zástupcom opozície.

V roku 1998 sa vládu podarilo vytvoriť štvorkoalícii SDK, SDL, SMK a SOP. Post podpredsedu parlamentu ponúkli koaličné strany len jednému opozičnému poslancovi - Mariálnovi Andelovi zo SNS.

V roku 2002 išlo opäť o širokú koalíciu štyroch strán na čele s SDKÚ, SMK, KDH a ANO. Podpredsedovia boli rovnako zo spominanych strán okrem jednej výnimky - Viliama Vetešku z HZDS.

Rok 2006 priniesol zmenu vo forme vlády Róberta Fica, ktorý vytvoril koalíciu zo stranami SNS a HZDS. Jediným opozičným podpredsedom v tomto obdobi sa stal Milan Hort z SDKÚ.

Po parlamentných voľbách v roku 2010 , boli podpredsedami parlamentu B. Bugár, M. Hort, P. Hrušovský a R. Fico .

Nepodarilo sa nám nájsť žiadny údaj, ktorý by mapoval podpredsedov parlamentu po voľbách 1994. Tento údaj nefiguruje ani na oficiálnej stránke NR SR. Vzhľadom na rozsah zistených informácií hodnotíme výrok Roberta Kalinaka za pravdivý.

dva podpredsednícke posty v NR SR

R. Fico


Za posledné dva týždne sme dostali vyše 800 podnetov, ktoré naznačujú, že tí ľudia dostali registračné bloky z de facto falošných pokladníc, ktoré sú mimo systému finančnej správy.

Je pravdou, že za dva týždne, teda od spustenia bločkovej lotérie, bolo nahlásených vyše 800 podnetov chybných blokov. Výrok hodnotíme ako pravdivý. Registrácia bločkov do Narodnej bločkovej lotérie (NBL) bola spustená 16. septembra 2013. Finančné riaditeľstvo Slovenskej republiky vo svojej tlačovej správe zo dňa 27. septembra 2013 hovorí, že od spustenia NBL dostali od občanov 854 podnetov kedy hráčovi nešlo bloček zaregistrovať. "V národnej bločkovej lotérii (NBL) sú prípady, že hráč nemohol registrovať pokladničný doklad, pretože na ňom bol uvedený nesprávny daňový kód elektronickej registračnej pokladnice (ďalej „DKP“). Od spustenia lotérie sme od občanov prijali 854 podnetov ." V tlačovej správe sa ďalej píše o tom, že bločky nešli registrovať kvôli neplatnému DKP. "Pri registrácii zistili, že DKP je neplatné. Dôvod môže byť okrem iného aj pochybenie na strane servisnej organizácie (napr. chyba pri zápise DKP do fiskálnej pamäte). Našli sme aj prípady, v ktorých pochybením servisnej organizácie došlo k zámene výrobných čísel pokladníc." Dátum zverejnenia analýzy: 30.09.2013 Naspäť Nahlásiť chybu

Registrácia správe


Chýbajú nám anesteziológovia, ortopédi, neurológovia a takýto problém máme aj v špecializácií sestier.

Medializované informácie potvrdzujú nedostatok anesteziológov a celkovo lekárov so špecializáciou. Oznamy o voľných pracovných miestach v jednotlivých nemocniciach na Slovensku skutočne potvrdzujú, že medzi špecializácie, po ktorých je dopyt, patria hlavne anesteziológia a neurológia a tiež ortopédia. Podobne sú voľné pracovné miesta pre sestry so špecializáciou. Výrok preto hodnotíme ako pravdivý. V sieti nemocníc Svet zdravia napríklad hľadali v roku 2016 nasledujúce špecializácie lekárov: 6x chirurg, 8xrádiológ, 4x neurológ, 4x gynekológ,4 pediater, 3xvnútorné lekárstvo, 2anestezilóg, 2xkardiológ, ortopéd, infektológ, urgentná medicína,, všeobecné, neonatológia, onkológ, urológ, oftalmológ. Sieť nemocníc Svet zdravia hľadala v roku 2016 sestry v odboroch: neurológia, vnútorné lekárstvo, 3x úrazová chirurgia, ortopédia, centrálny príjem, pôrodníctvo, 2xpediatria, pôrodné asistentky, inštrumentovanie na operačnej sále 3x sestra špecialistka pre jednotlivé odbory Sieť polikliník ProCare hľadá nasledujúcich lekárov: kardiológ, stomatológ, endokrinológ, diabetológ, rádiológ, dermatovenerológ, 2x doktor na rehabilitácie. Fakultná nemocnica v Košiciach hľadá dvoch urológov, anesteziológa a neurológa.

Svet zdravia
Svet zdravia
ProCare
Košiciach
Železničná nemocnica v Košiciach
Trnave
Nitre
Piešťanoch
Bardejove
Poprade
Martine
Banskej Bystrici
mediálne správy
Trend
MZ SR
OECD
Všeobecná zdravotná poisťovňa
problémom
Rezidentský
Model kompetencií


To bude už hádam desiaty rok, odkedy sa opakovane debatuje o tom, či sa Slovensko má vrátiť k systému jednej zdravotnej poisťovne. Alebo či sa dá – a akým spôsobom – zakázať zisk súkromných zdravotných poisťovní.

Systému zdravotných poisťovní sme sa už v našich overeniach venovali . Súkromné zdravotné poisťovne boli v Slovenskej republike povolené zákonom z roku 2004. Názor na pluralitu zdravotných poisťovní nie je jednotný, pričom najviditeľnejšie im oponuje strana Smer. O znovuzavedení jednej zdravotnej poisťovne sa uvažovalo v rokoch 2007 a 2012. Otázkou diskusie je aj zisk zdravotných poisťovní. Výrok ako celok hodnotíme ako pravdivý. V roku 2007 prišiel s návrhom jednej zdravotnej poisťovne poslanec SMERu-SD Valentovič . Na jeho iniciatívu vtedy negatívne reagoval Mikuláš Dzurinda. S nástupom vlády Roberta Fica v roku 2012 stala téma znovu aktuálnou . Od prvého januára 2014 sa plánovalo zavedenie jedinej zdravotnej poisťovne, ku ktorému však nedošlo.Ministerstvo zdravotníctva v roku 2012 uviedlo päť dôvodov pre zavedenie jednej zdravotnej poisťovne, ktoré Združenie zdravotných poisťovní Slovenskej republiky vyvracalo na svojej stránke.

venovali zákonom Valentovič aktuálnou plánovalo vyvracalo žalôb prehralo argumentovalo


2021 budeme hostiť Olympijský festival a máme na to prisľúbené peniaze (od olympijskeho výboru a od vlády)

Košice sa v roku 2021 stanú dejiskom Európskeho olympijského festivalu mládeže, ktorý organizuje Slovenský olympijský výbor a Európsky olympijský výbor. Na organizácii sa spolu s výbormi a mestom podieľa aj Košický samosprávny kraj, organizácia Košice Turizmus, Technická univerzita a športové zväzy. Finančnú pomoc s budovaním a rekonštrukciou infraštruktúry prisľúbila Vláda SR. Výrok hodnotíme ako pravdivý. V roku 2021 sa má v Košiciach uskutočniť Európsky olympijský festival mládeže. V súvislosti s organizáciou podujatia boli podpísané nasledujúce dokumenty: ". ..hostiteľská zmluva medzi EOV (Európsky olympijský výbor), SOV (Slovenský olympijský výbor) a mestom Košice, ďalej Memorandum o spolupráci medzi mestom Košice, Košickým samosprávnym krajom (KSK), SOV, organizáciou Košice Turizmus a Technickou univerzitou, a tiež Memorandum medzi mestom Košice, SOV a desiatimi športovými zväzmi. " Vláda SR vo svojom programovom vyhlásení ( .pdf , s. 38) prisľúbila, že: "... podporí kandidatúru a organizovanie vrcholových medzinárodných športových podujatí na Slovensku, okrem iných MS v ľadovom hokeji v roku 2019, kandidatúru mesta Košice na usporiadanie Európskeho olympijského festivalu mládeže EYOF 2021 a pod., a prijme jasné pravidlá systémového spolufinancovania významných súťaží medzinárodného významu na území SR v kategóriách dospelých i mládeže; ". Vláda SR prijala aj návrh na uvoľnenie finančných prostriedkov na dobudovanie Národného tenisového centra Košice a vybudovanie tréningového centra, ktoré budú slúžiť aj počas Európskeho olympijského festivalu. Dátum zverejnenia analýzy: 22.10.2018 Naspäť Nahlásiť chybu

2021 .pdf návrh


Veď viete veľmi dobre, že keby sa nezúčastnili (poslanci OKS, pozn.) toho triku a nenastúpili na kandidátku Mostu-Híd, tak by sa do parlamentu nikdy nedostali tak, ako to skúšali v minulosti mnohokrát.

OKS vznikla v roku 2001, zúčastnila sa tak volieb do Národnej rady v roku 2002 2006 a 2010. Zatiaľ čo v roku 2002 a 2006 kandidovala strana samostatne, v roku 2010 kandidovala v rámci kandidátky strany Most-Híd. Je pravda, že strana by sa do parlamentu nedostala ani v roku 2002 (percentuálny zisk 0, 32%) ani v roku 2006 (percentuálny zisk 0, 27%). OKS postavila na kandidátku Mostu-Híd 14 zástupcov , z toho štyria sa dostali do parlamentu i napriek relatívne nízkej pozícií na kandidátke. Kandidáti za OKS spolu získali približne 27% preferenčných hlasov (45 496 preferenčných hlasov). Ak by sme teda vychádzali z predpokladu, že OKS by získala zmienených 45 496 hlasov samostatne, do parlamentu by sa nedostala, nakoľko by to znamenalo percentuálny zisk 1,8% z celkového počtu platných hlasov .

vznikla
2002
2006
14 zástupcov
preferenčných hlasov
celkového počtu platných hlasov


Ja som do politiky vstúpila predtým ako som prijala túto kandidatúru...

Zuzana Čaputová ohlásila svoju kandidatúru na post prezidentky SR 29. mája 2018. Podrobnejšie o priebehu tlačovej konferencie informuje Trend alebo aktuality.sk . Do politiky však vstúpila už približne polroka predtým – konkrétne 12. decembra 2017 bola predstavená formujúcim sa politickým subjektom Progresívne Slovensko ako nová posila v úlohe odborníčky na právo a spravodlivosť. 20. januára 2018 bola na ustanovujúcom sneme hnutia Progresívne Slovensko zvolená za podpredsedníčku (ako informuje napr. denník SME ). Výrok hodnotíme ako pravdivý.

Trend
aktuality.sk
12. decembra 2017
SME


Slovensko muselo odstaviť dva bloky jadrovej elektrárne Jaslovské Bohunice kvôli tomu keď sme vstupovali do EÚ.

Uznesením vlády Slovenskej republiky č. 801/99 zo dňa 14. septembra 1999 Slovenská republika prijala záväzok odstaviť bloky 1 a 2 jadrovej elektrárne v Jaslovských Bohunicviach JE V1 v rokoch 2006 a 2008, ako výraz napĺňania Prístupovej zmluvy k Európskej únii, Protokolu č. 9 o bloku 1 a bloku 2 jadrovej elektrárne Bohunice V1 na Slovensku (Ú. v. EÚ L 236, 23.9.2003, s. 931). 31.12.2006 ( TASR ) bol odstavený prvý z dvoch blokov reaktoru V-1 v Jaslovských Bohuniciach. Druhý blok V-1 bol následne odstavený 31.12.2008. V Jaslovských Bohuniciach sú stále funkčné dva bloky druhého reaktora V-2. Dátum zverejnenia analýzy: 14.05.2014 Naspäť Nahlásiť chybu

Uznesením TASR odstavený funkčné


Ústavný súd, tiež tí sudcovia sa volia cez parlament.

Ústavných sudcov vymenúva prezident SR na návrh Národnej rady SR. Kandidáti na ústavných sudcov sú teda vyberaní parlamentom a hoci je na rozhodnutí prezidenta či ich vymenuje, parlament je jediná inštitúcia s právom výberu konkrétnych kandidátov. Výrok hodnotíme ako pravdivý. Voľbu a postavenie ústavných sudcov upravuje Ústava Slovenskej republiky (.pdf) a Zákon Národnej rady Slovenskej republiky č. 38/1993 (.pdf) o organizácii Ústavného súdu Slovenskej republiky, o konaní pred ním a o postavení jeho sudcov. Sudcovia Ústavného súdu sú vymenúvaní prezidentom SR na návrh Národnej rady SR: " Prezident vymenúva a odvoláva sudcov Ústavného súdu Slovenskej republiky, predsedu a podpredsedu Ústavného súdu Slovenskej republiky, prijíma sľub sudcov Ústavného súdu Slovenskej republiky a sľub generálneho prokurátora (...) Ústavný súd sa skladá z trinástich sudcov. Sudcov ústavného súdu vymenúva na návrh Národnej rady Slovenskej republiky na dvanásť rokov prezident Slovenskej republiky. Národná rada Slovenskej republiky navrhuje dvojnásobný počet kandidátov na sudcov, ktorých má prezident Slovenskej republiky vymen " (Článok 102 a 134, Ústava SR). Hoci parlament navrhne prezidentovi kandidátov na post ústavných sudcov, neznamená to, že ich prezident automaticky vymenuje. V súčasnosti má Ústavný súd namiesto trinástich iba desať členov. Konkrétnych kandidátov na zvyšných troch sudcov odmietol prezident Andrej Kiska, ešte v roku 2014 vymenovať. Spomedzi navrhovaných kandidátov vymenoval iba jednu sudkyňu - Janu Baricovú.

ústavných sudcov
(.pdf)
č. 38/1993
sudkyňu


Inde tiež išli hore tie ceny za teplo preto, lebo tie, tie teplárne, teda tí CZT, centrálni zásobovatelia tepla si nekúpili včas NR plyn. Tu sme zaviedli to, bolo to v pondelok, že dali sme nejakú stropovú cenu. Zastropovali sme tú cenu a keď niekto nakupuje 2× drahšie, 3× drahšie, tak má garanciu, že pri trojročnej viazanosti ho plyn bude stáť 80 a nie 160.

Ministerstvo hospodárstva umožnilo bytovým domom, ktoré by inak nakupovali plyn za neregulované vysoké ceny, uzavrieť zmluvu s SPP s regulovanými cenami. Pri trojročnej viazanosti cenu ministerstvo nestanovilo na 80 eur, nie na 70 eur za megawatthodinu, ako hovorí Sulík. Keďže sa však jedná o miernu odchýlku, výrok hodnotíme ako pravdivý.

Úrad pre reguláciu sieťových odvetví (ÚRSO) na začiatku roka avizoval , že ceny tepla pre domácnosti od nového roku vzrastú od 8 až do 25 %. Domácnosti si mali mesačne priplatiť za teplo od 3,30 eur do 11,32 eur. Cena plynu, z ktorého sa teplo vyrába, mala vzrásť najmä pre domácnosti, ktorých dodávatelia nakupovali plyn až v druhom polroku 2021, kedy ceny rapídne rástli. Takéto rozhodnutie malo urobiť približne 50 teplárenských spoločností.

Ministersto hospodárstva v súvislosti so zdražovaním tepla 14. februára predstavilo možnosť nakupovať plyn za regulovanú cenu. Bytové domy s vlastnou kotolňou a odberom plynu viac ako 100 megawatthodín ročne sa mohli do 18. februára zaregistrovať na nákup plynu od štátneho SPP. Cena sa odvíjala od dĺžky viazanosti. Pri podpise ročnej zmluvy s SPP ministerstvo stanovilo cenu na 90 eur za megawatthodinu, pri dvojročnej na 80 eur a pri trojročnej viazanosti na 70 eur za megawatthodinu.

avizoval rozhodnutie predstavilo


A druhá vec je, ak beriem do úvahy váš program, kde hovoríte o interupciách, dokonca váš kandidát na europoslanca interupciách až v 8. mesiaci tehotenstva, tak mnohých tých voličov sa nedočkáte.

Anna Belousovová odkazuje na rozhovor Jána Oravca, ktorý v rozhovore s Karolom Sudorom z 2.6.2009 priznal, že je za slobodu rozhodnutia v akomkoľvek mesiaci tehotenstva.

rozhovore


Som rád, že takúto istú rétoriku majú aj predstavitelia Mostu-Híd, aj predstavitelia SMK, ktorí odmietli toto konanie (otvorenie kancelárie členom Jobbiku na území SR, pozn.) a obidvaja vyjadrili alebo obidve strany sa vyjadrili, že naozaj máme momentálne bezproblémové vzťahy a postavenie menšín akýchkoľvek na Slovensku je štandardné v rámci EÚ.

Predstavitelia Most-Híd a SMK nie sú spokojní s otvorením kancelárie poslanca maďarského parlamentu a podpredsedu extrémistickej strany Jobbik, Istvána Szávaya, v Dunajskej Strede. Obe politické strany sa vyjadrili, že nepodporujú spoluprácu s Jobbikom, avšak vyjadrenia na margo tejto situácie o bezproblémových vzťahoch a postavení menšín na Slovensku, ktoré Pellegrini spomína, nie sú od predstaviteľov týchto strán dostupné. Ministri zahraničných vecí Slovenska (M. Lajčák) a Maďarska (P. Szijjártó) sa však vzájomne uistili, že takáto provokácia Jobbiku neovplyvní dynamickú spoluprácu medzi Slovenskom a Maďarskom. Tento výrok hodnotíme ako zavádzajúci. Ešte v marci 2015 B. Bugár upozorňoval , že Slovensko zatiaľ nevytvorilo zákon na ochranu národnostných menšín, ich jazyka aj kultúry , pričom vláda R. Fica tiež znížila financie na podporu kultúry menšín . "Zákon neexistuje. Vláda tak môže o menšinách rozhodovať, ako chce. Má voľnú ruku." Taktiež však zdôraznil, že vzťahy medzi Slovenskom a Maďarskom sú neporovnateľne lepšie ako napríklad pred 20 rokmi, pričom premiéri oboch krajín nezneužívajú menšinové otázky.. Dňa 14. októbra 2015 sa pre TA3 vyjadril hovorca Most-Híd Matej Kováč: „Strana Most-Híd so znepokojením sleduje rastúce množstvo aktivít radikálnych nacionalistov na južnom Slovensku, či už maďarských alebo slovenských. Všimli sme si aj ich spoluprácu v Gabčíkove, kde Marián Kotleba dokonca citoval vo svojom prejave nadpis z transparentu jeho maďarských kolegov. Most-Híd sa vždy snažil o zníženie napätia v etnicky zmiešaných územiach. Ľudia chcú žiť pokojne a burcovanie nálad k tomu určite neprispieva." Dňa 15.októbra 2015 pre TA3 hovorkyňa SMK, H. Fialová, vyhlásila, že strana SMK nespolupracuje s Jobbikom a nepodporujú ich aktivity. "Nespolupracujeme s Jobbikom a nemáme s týmito aktivitami nič spoločné." Taktiež ministri zahraničných vecí Slovenska (M. Lajčák) a Maďarska (P. Szijjártó) sa vzájomne uistili , že takáto provokácia Jobbiku neovplyvní dynamickú spoluprácu medzi Slovenskom a Maďarskom. Szijjártó poznamenal, že otvorenie poslaneckej kancelárie maďarského poslanca nebolo národným, ale straníckym záujmom. Dátum zverejnenia analýzy: 19.10.2015 Naspäť Nahlásiť chybu

upozorňoval

uistili


K tým konkrétnym veciam, samozrejme, pre nás je dôležité, aby bolo školstvo už len materiálne dobre vybavené, takže ja som rád, že vláda vyčlenila, ako viete, 10 miliónov eur na pokrytie krízového stavu tam, kde naozaj už jednoducho treba vyčleniť nejaké kapacity pre materské školy.

MŠVVŠ vyčlenilo financie na rozšírenie kapacít materských škôl, a to vo výške 9 500 000 €. Tie majú byť využité na prístavbu, výstavbu alebo rekonštrukciu materských škôl, a je určená pre obce a mestá. Cieľom dotácií je " prispieť k rozšíreniu kapacít materských škôl s cieľom postupne do roku 2020 dosiahnuť 95 % účasť detí vo veku 4 až 5 rokov na predprimárnom vzdelávaní v materských školách ." (MŠVVŠ SR, 2015). Ďalšieho pol milióna by mali dostať špeciálne materské školy, dohromady tak bude prerozdelených 10 miliónov eur. Výrok hodnotíme ako pravdivý.

MŠVVŠ vyčlenilo financie
dostať
uznesení č. 624
žiadostí


Keď vznikala moja druhá vláda, tak sme ponúkli možnosť vstúpiť do vlády aj ďalším politickým stranám, ale tie to odmietli.

SMER skutočne ponúkol rokovanie o zostavenie vlády všetkým súčasným piatim opozičným stranám, a to dokonca ešte pred oficiálnym výsledkom volieb. Predstavitelia piatich pravicových strán následne absolvovali rokovanie so SMERom po ktorom definitívne ohlásili svoj odchod do opozície.

ponúkol absolvovali


Čo sa týka cesty Kysuce a Orava, bola dokončená v roku 2009, vami slávnostne strihaná páska, s množstvom nezaplatených faktúr. Za 16 miliónov eur.

Otvorenie cesty Nová Bystrica - Oravská Lesná bolo 10. novembra 2008.

Otvorenie
SITA z dňa 13. januára 2012


Sama od roku 2006 som pôsobila v mimovládnej organizácii. 10 rokov som ju riadila. Zažila som, ako súčasný minister obrany a bývalý minister vnútra ostrakizoval a vystúpil proti mimovládnej organizácie, ktorú som v tom čase riadila len za to, že sme zverejnili informácie o zásahu polície v Medveďove a prišli sme o peniaze.

Počas pôsobenia Zuzany Števulovej ako riaditeľky občianskeho združenia Liga za ľudské práva došlo k ukončeniu spolupráce združenia s Úradom hraničnej a cudzineckej polície. K ukončeniu spolupráce malo dôjsť z iniciatívy vedenia Úradu hraničnej a cudzineckej polície po kritike zo strany ligy na adresu polície pre neprimeraný zásah voči zadržaným utečencom v Medveďove. Výrok hodnotíme ako pravdivý.

Zuzana Števulová pôsobila od roku 2005 ako právnička v občianskom združení Liga za ľudské práva (HRL) a v roku 2009 sa stala riaditeľkou tohto združenia. Bola súčasťou iniciatívy Chceme veriť, ktorá presadzovala zmeny v polícii, justícii a prokuratúre po vražde Jána Kuciaka a Martiny Kušnírovej. Za obhajobu práv migrantov a utečencov v roku 2016 získala ocenenie International Women of Courage Award a od roku 2022 bola riaditeľkou štátnej rozpočtovej organizácie Centrum právnej pomoci.

Liga pre ľudské práva je implementačným partnerom Úradu vysokého komisára OSN pre utečencov pre Slovensko, pričom na Slovensku mala pomáhať so žiadateľmi o azyl. Spolupracovala tak s Úradom hraničnej a cudzineckej polície, kde mala na starosti pomoc utečencom pri uplatňovaní ich práv.

HRL kritizovala neprimeraný zásah kukláčov voči utečencom v Medveďove, ktorí sa dožadovali prepustenia a deportácie do Nemecka. Utečenci sa zamkli sa v jedálni a skandovali „deport, deport“, na čo zasiahla polícia.

„Boli použité hmaty a chvaty ako donucovacie prostriedky, súčasne putá, voči 45 osobám z tých 90. A osoby boli premiestnené do ubytovacích priestorov. V tejto súvislosti boli 3 osoby ošetrené jednorazovo pre menšie odreniny,“ informoval vtedajší policajný prezident Tibor Gašpar. Neskôr polícia priznala, že malo ísť aj o „údery, kopy sebeobrany a prostriedky na prekonanie odporu a odvrátenie útoku.“

Po tomto zásahu utečenci kontaktovali HRL. Pracovníkov združenia však do tábora nepustili. Na ďalší deň, keď sa pracovníci HRL do tábora vrátili, utečenci už boli vypravení na cestu vlakom do Nemecka. „Už nám len povedali, že účel zaistenia pominul a v nedeľu boli prepustení,“ informovala Zuzana Števulová, ktorá toho času pôsobila ako riaditeľka združenia.

„Početné komando k nám vstúpilo s výkrikmi a nadávkami. Boli vybavení zbraňami a plastickými obuškami. Rozkázali nám, aby sme vstúpili do izieb a ľahli si na zem s položenými rukami za hlavou. Príslušníci komanda sa premiestnili do všetkých izieb a začali nás veľmi tvrdo mlátiť rukami, nohami a obuškami. Niektorí z nich po nás aj skákali bez akejkoľvek ľútosti, nadávali nám a urážali nás. Toto trvalo asi pol hodinku,“ napísali utečenci. Po útoku ich mali v noci prebudiť a vypraviť na cestu, na ktorú im policajti rezervovali lístky.

Zásah polície považovala vtedajšia ombudsmanka Jana Dubovcová za zlyhanie polície. Vyčítala aj to, že toto zariadenie má viaceré nedostatky, napríklad neuspokojivé zabezpečenie tlmočníka: „Ja hodnotím ako veľmi negatívne to, že takéto zariadenie nie je pripravené na kvalifikovanú komunikáciu s cudzincami.“

HRL vyhodnotila konanie polície ako neštandardné a znepokojivé. Podozrievali políciu, že ľudí z tábora prepustili, aby nemohli svečiť. Práve po zásahu v záchytnom tábore v Medveďove v roku 2015, sa HRL stala terčom kritiky zo strany ministerstva.

Následne požiadal minister vnútra Kaliňák Úrad vysokého komisára OSN pre utečencov, aby bola HRL vymenená za inú mimovládku. Kaliňák tvrdil, že HRL mala svoju pozíciu zneužívať na nekonštruktívnu kritiku polície.

Po necelom mesiaci od zásahu ukončilo ministerstvo vnútra s Ligou za ľudské práva spoluprácu. Hovorca ministerstva Netík uviedol, že o výmenu spolupracujúcej organizácie mal požiadať Úrad hraničnej a cudzineckej polície. K iniciatíve ukončenia spolupráce sa prihlásil šéf Úradu hraničnej a cudzineckej polície Bíró.

Kroky polície však obhajoval Kaliňák. „Liga si skôr robila nejaké kauzičky a iné veci, na ktoré sme síce zvyknutí, no najskôr si treba plniť primárnu úlohu a až potom robiť iné veci,“ poznamenal minister a dodal, že „jej (HRL, pozn.) najväčším cieľom boli útoky na útvary policajného zaistenia, kde sa žiadni žiadatelia o azyl nenachádzajú. Sú v nich len nelegálni migranti“. To malo mať podľa Kaliňáka za následok míňanie peňazí na iný účel, ako bol určený. Napokon vyhlásil , že „aj mimovládky majú pomáhať, aby práca išla jednoduchšie, ale aj chápať prácu polície a jej úlohy“.

Števulová sa vyjadrila , že ak sa zistí, že policajné zložky pochybili, je úlohou HRL na to upozorniť, pretože v demokratickom a právnom štáte nemôžu nad tým zatvárať oči - „lebo nie sme v Bielorusku“.

pôsobila starosti zamkli informoval kontaktovali napísali považovala Vyčítala vyhodnotila požiadal ukončilo prihlásil minister vyhlásil vyjadrila


A tretí efekt, o ktorom sa nehovorí, je, že miera chudoby v Afrike klesá. Taká tá úplne najnižšia, najväčšia chudoba, že dva doláre na deň, tak tam počet ľudí klesá.

Je pravdou, že extrémna regionálna chudoba (pri hranici extrémnej chudoby nastavenej na hodnote 2.00 USD, ako aj pri častejšie používanej hranici 1.25 USD na deň) v Severnej Afrike a na Blízkom východe, rovnako ako v Sub-Saharaskej Afrike, medzi rokmi 1981 a 2011 podľa medzinárodných štandardov postupne klesala. Lenže pre mnohé krajiny, ako napríklad Líbya, Alžírsko alebo Sudán tieto informácie chýbajú. V Egypte počet i pomer ľudí žijúcich pod národnou hranicou chudoby postupne narastá. Vzhľadom na to, že podiel ľudí žijúcich pod hranicou chudoby v Afrike ako celku klesá, hodnotíme výrok ako pravdivý.

klesajúcej
celkový
chudoby
Svetovej Banky
Svetová Banka
starších


ŽSK nakúpil CT prístroj (Optima CT 660), ktorý je v cene na 7 rokov, vrátane servisu (nemocnica Čadca, 1073 tisíc eur – údaj z grafu, pozn.). Dunajská streda kúpila za 919 tisíc eur, potom však obstarávala servis na 6 rokov (420 tisíc eur – údaj z grafu, pozn.). Čiže dovedna Dunajská streda obstarala za 1,339 milióna eur. ŽSK za 1,073 milióna eur. ŽSK ušetril 266 tisíc eur.

Je pravdou, že podľa TIS bol vyššia cena za CT prístroj v Čadci spôsobená tým, že v cene bol zahrnutý 5-ročný pozáručný servis (spolu 2 + 5= sedem rokov záruky). Demagog.SK nevie overiť presné sumy, za ktoré kúpil ŽSK a Dunajská streda tieto prístroje. Podľa zisťovania TIS vychádza, že úspora ŽSK, tým že obstaral aj pozaručný servis bola niekde na úrovni 300 až 800 tisíc eur. Blanár uvádza úsporu približne 300 tisíc eur. Výrok preto hodnotíme ako pravdivý. Prístroj, ktorý bol vysúťažený v NsP Čadca a NsP Dunajská Streda bol Optima CT 660 a dodávateľom bola spoločnosť Intes Poprad. Na základe informácií z blogu Transparency International Slovensko (TIS) a Inštitútu INEKO uvádzame sumy, za ktoré NsP Čadca a NsP Dunajská Streda kúpili CT prístroj. Tieto údaje si TIS vyžiadala cez infozákon resp. cez otvorené zmluvy. NsP Čadca (resp. Žilinský samosprávny kraj) kúpila tento prístroj za 0,89 mil. eur . Túto cenu potvrdzuje aj tender.sme.sk (dodávateľ INTES Poprad). NsP Dunajská Streda kúpila tento prístroj za 0,77 mil. eur . Tieto ceny sú len za prístroje. Ceny, ktoré uvádza Blanár sú pravdepodobne ceny zo stavebnými úpravami a inštaláciou. TIS sa tejto téme venuje vo svojom blogu Ďakujeme, konkurenciu neberieme 2 , kde uvádza: "Zvláštne sa súťažilo aj v Žilinskom samosprávnom kraji (ŽSK), ktorý kupoval CT-éčka pre nemocnice v Čadci v máji 2011 a v Trstenej a Liptovskom Mikuláši v decembri 2011. V Čadci obstarali CT-prístroj rokovacím konaním bez zverejnenia (najmenej transparentný postup nákupu, kde sa rokuje s vopred vybratým dodávateľom), ako príčinu uviedli časovú tieseň. Nemocnica získala rovnaké CT ako v Dunajskej Strede, tiež od Intesu Poprad. Zaplatila 894 tisíc EUR, čiže o 128 tisíc viac ako Dunajská Streda. Čadca však v cene získala aj 5-ročný pozáručný servis, čiže oproti Dunajskej Strede v skutočnosti môže ušetriť od 300 až do 800 tisíc EUR (podľa viacerých zdrojov sa ceny kompletného pozáručného servisu na rok pohybujú vo výške od 5 do 10 % ceny prístroja)." Blanárov graf počas diskusie: Demagog.SK sa nedostal k zmluvám za CT prístroje ani cez stránku otvorenézmluvy.sk . TIS práve v súvislosti s CT prístrojmi uvádza, že nemocnice im v mnohých prípadoch odmietli poskytnúť informácie o obstaraných CT prístrojoch. Dátum zverejnenia analýzy: 31.10.2013 Naspäť Nahlásiť chybu

informácií

tender.sme.sk

Ďakujeme, konkurenciu neberieme 2

otvorenézmluvy.sk

TIS


No a potom to boli (na Výbore pre občianske slobody, spravodlivosť a vnútorné záležitosti, pozn.) aj také citlivejšie otázky, určite si ľudia pamätajú, ktoré sa týkali povedzme nejakých perzekúcií vo vzťahu k občanom Slovenskej republiky v iných členských štátoch Európskej únie. Ako boli napríklad Maťko a Samko Boóroví, ako bol prípad chlapčeka, ktorý je síce mimo Európskej únie ale v Egypte, ktorého si tam otec odniesol a mamička sa k nemu Katka Azab nevie dostať.

Nepodarilo sa nám nájsť konkrétne výstupy z Výboru LIBA pre prípad odobratia detí Ivane Bórovej a o prerokovaní tejto kauzy na pôde EP nehovoria ani mediálne správy - The Daily , Telegraph , či TASR . Podľa wenovín sa Monika Flašíková-Beňová zapojila do do petície organizovanej Luciou Nicholson. Druhý prípad sa týka Adama Azaba, ani v tomto prípade sme medzi tlačovými správami a pracovnými materiálmi Výboru nenašli konkrétne prerokovanie, potvrdzujúce Flašíkovej výrok. Europoslankyňa sa však v kauze aktivizovala apelovaním na C. Ashtonovú, čo potvrdil denník SME aj Pluska

The Daily
Telegraph
TASR
wenovín
denník SME
Pluska


Pán Kotleba hovoril o tom, že my sme zrušili priemyslovku v Banskej Bystrici. Vy dobre všetci viete, že priemyslovku sme žiadnu nezrušili, my sme ju iba premiestnili do inej vyhovujúcej budovy.

Podobný výrok sme už overovali v relácii Téma dňa z 29. októbra. Stredná priemyselná škola stavebná v Banskej Bystrici naozaj nebola zrušená, ale zlúčením sa stala organizačnou zložkou Spojenej školy, Kremnička 10, Banská Bystrica. Budova, v ktorej sídli bola zrekonštruovaná v roku 2012. Stalo sa tak na základe Uznesenia č. 216/2011 Zastupiteľstva BBSK z 27. apríla 2011, ktoré v bode A.5. schválilo "zaradenie Spojenej školy, Kremnička 10, Banská Bystrica do siete škôl a školských zariadení SR k 1. 9. 2011 s organizačnými zložkami: Stredná priemyselná škola stavebná, Kremnička 10, Banská Bystrica Stredná odborná škola stavebná, Kremnička 10, Banská Bystrica." Uznesenia Zastupiteľstva BBSK sú dostupné tu . Na webovej stránke školy sa uvádza , že „budova školy prešla v lete v roku 2012 komplexnou rekonštrukciou (výmena okien, zateplenie budov, oprava striech, rekonštrukcia vykurovacieho systému).“ Dátum zverejnenia analýzy: 18.11.2013 Naspäť Nahlásiť chybu

Téma dňa
tu
uvádza


Ale za akú cenu, si povedzme, za akú cenu sme dosiahli zníženie deficitu v roku 2011? Je to pokles reálnych miezd, pán minister. Pokles reálnych miezd o vyše 1 %, čo je štvrtýkrát, tuším, v histórii Slovenska došlo k poklesu reálnych miezd, štyrikrát ste boli pri tom, pán minister.

Vývoj indexu reálnych miezd od r. 1994 - 2011 znázorňuje nasledujúca tabuľka:

Vývoj indexu reálnych miezd


Policajt, už pri páchaní priestupku, (...) tak policajt už dnes musí konať.

Podľa platného zákona 71/1993 Z.z. o policajnom zbore policajt je povinný vykonať služobný zákrok, ak je páchaný trestný čin alebo priestupok alebo je dôvodné podozrenie z ich páchania. Výrok hodnotíme ako pravdivý.

zákona hovorí


...dali sme takú rámcovú zmluvu a do nej sme vnorili návrhy na štyri ďalšie zmluvy, o ktorých bude reč. Dve sa z nich uskutočnili, to tiež vieme. Čo sa týka cirkvi vo väzniciach, v odborových zložkách, v polícii, hasičstve a tak ďalej. A druhá vec bola pomoc vo financovaní školstva. To myslím tiež funguje, zmluva bola podpísaná. Ostali tie dve, jedna sa týkala práve financovania cirkvi, na to sa čaká, to je vlastne povinnosť voči tejto zmluve, o čom teraz tu hovoríme. A druhá bola o výhrade vo svedomí, ktorá zapríčinila pád vlády.

Poslanec Mikloško správne hovorí o štyroch častiach Vatikánskej zmluvy, z ktorých dve časti boli prijaté a dve neboli, pričom zmluva o výhrade vo svedomí naozaj zapríčinila pád Dzurindovej vlády.

Zmluvu Zmluvu zmluvu koniec


Pán premiér povedal, že nejaké závažné skutočnosti (na Generálnej prokuratúre, pozn.) a doteraz sme sa nedozvedeli a nedostavil sa ani na výbor.

Výrok poslanca Nagya hodnotíme ako pravdivý, keďže je pravdou, že R. Fico hovoril o závažných skutočnostiach sa Generálnej prokuratúre, no tieto skutočnosti nebol celkovo už dvakrát ozrejmiť Brannobezpečnostnému výboru NR SR a raz sa nedostavil k tejto veci na Ústavnoprávny výbor NR SR. Opozičné strany sa domáhajú vysvetlenia "závažných udalostí" na Generálnej prokuratúre (GP), ktoré viedli k skrátenému legislatívnemu konaniu novely zameranej na riešenie kauzy Jozefa Čentéša. Robert Fico sa konkrétne nevyjadril o aké okolnosti ide, ale podľa jeho vyjadrení je nutná zmena vo vedení GP. Agentúry TASR a SITA 30. apríla 2013: " Vláde sa hromadia informácie o generálnej prokuratúre, ktoré naznačujú, že tam musí nastať výmena vo vedení . „Zdá sa, že nefunkčnosť tejto inštitúcie ako takej nadobúda pomerne významný rozmer, " konštatoval premiér Robert Fico po rokovaní vlády. Fico však odmietol konkretizovať informácie, ktorými disponuje, lebo je viazaný tajomstvom." Na základe informácií agentúry SITA 13. mája 2013 sa premiér Fico vrátane poslancov za Smer-SD a predsedu výboru Pašku nedostavili na zasadnutie Brannobezpečnostného výboru NR SR (Výbor pre obranu a bezpečnosť), ktorý iniciovali opozičný poslanci. " Premiér Robert Fico neprišiel na mimoriadne rokovanie parlamentného brannobezpečnostného výboru, na ktorom mal informovať poslancov o aktuálnom stave na Generálnej prokuratúre SR. Na zasadnutie sa nedostavili ani poslanci za Smer-SD vrátane predsedu výboru Jaroslava Bašku. Brannobezpečnostný výbor tak nebol uznášaniaschopný , na predsedu vlády márne čakali Richard Vašečka (OĽaNO), Ľubomír Galko (SaS) a nezaradení Daniel Lipšic a Alojz Hlina." Predseda vlády neprišiel ani na druhé pozvanie Výboru pre obranu a bezpečnosť 23. mája 2013: " Poslanci Výboru NR SR pre obranu a bezpečnosť sa ani na druhý pokus nedozvedeli, pre aké závažné skutočnosti na Generálnej prokuratúre (GP) prijala vláda novelu o Ústavnom súde SR v zrýchlenom režime. Aj druhé mimoriadne rokovanie výboru, ktorého jediným bodom bola správa o aktuálnom stave na GP, sa totiž pre neuznášaniaschopnosť skončilo skôr, ako sa začalo. Dôvodom bola neprítomnosť väčšiny poslancov, neprišiel ani premiér Robert Fico (Smer-SD), ktorý mal správu predniesť." R. Fico mal prísť vysvetliť dianie na GP aj na Ústavnoprávny výbor. Predseda vlády nedošiel a výrok nebol uznášania schopný. Agentúra TASR 25. mája 2013 informovala: "Po tom, ako sa šéf exekutívy ani poslanci Smeru-SD opakovane nedostavili na brannobezpečnostný výbor, témou by sa mal teraz zaoberať Ústavnoprávny výbor NR SR. Jeho rokovanie inicioval poslanec OĽaNO Miroslav Kadúc, pod návrh sa podpísali aj Lucia Žitňanská (SDKÚ-DS), Martin Poliačik (SaS) a Radoslav Procházka (nezaradený). "Do pôsobnosti Ústavnoprávneho výboru NR SR patrí v zmysle rokovacieho poriadku kontrola činnosti GP. Dúfam, že predseda výboru Róbert Madej (Smer-SD) nebude pokračovať v ceste, ktorú nastolil jeho stranícky kolega z brannobezpečnostného výboru Jaroslav Baška. Ten trikrát zmaril rokovanie svojho výboru, a tak neumožnil vysvetlenie dôvodov na skrátené legislatívne konanie, ktoré podľa mojich vedomostí nepoznal a nepozná takmer nikto z poslancov NR SR," vyhlásil Kadúc." Podľa informácií NR SR, najbližšie zasadnutie Ústavnoprávneho výboru bude 13. júna 2013. Najbližšie zasadnutie Výboru pre obranu a bezpečnosť je plánované na 12. júna 2013. Dátum zverejnenia analýzy: 10.06.2013 Naspäť Nahlásiť chybu

TASR a SITA
SITA
neprišiel
TASR
informácií


Ešte aj oklamal (Čentéš, pozn.) verejnosť, keď povedal, že nie on, ale nejaké sekretárky vyčistili počítač. Pritom to bol on a nie sekretárky.

Výrok Róberta Fica hodnotíme ako pravdivý, pretože Jozef Čentéš pôvodne tvrdil, že výpoveď poslanca Igora Matoviča skartovali sekretárky. Vyplýva to zo správy TASR (1. augusta 2011):

TASR potvrdil


A naviac ak si zoberieme štatistiky Eurostatu, pani Radičová. Tak sa priznajme, že v máji v roku 2006, keď ste nám odovzdávali vládu, bola nezamestnanosť 0,1 % vyššia ako je teraz.

Nezamestnanosť podľa Eurostatu v máji 2006 bola 13,6%, dnes je 14,1%. Je to 0,5%.


To bol výbuch (v prípade Roberta Remiáša,pozn.). Všetky znaky, však expertíza ukázala, že všetky znaky jednoznačne hovoria o tom, že to bol normálny výbuch narafičený

Bezprostredne po incidente smrti Roberta Remiáša sa jednotlivé stanoviská osôb kompetentných vo vyšetrovaní výbuchu jeho auta jednostajne líšili. V tom čase ešte široká verejnosť nebola oboznámená s menom Róbert Remiáš, no na základe oficiálnych vyjadrení, ktoré si každý mesiac protirečili, nebolo vôbec jednoznačné, aké sú pravdivé výsledky expertíz. Výrok preto hodnotíme ako pravdivý.

článku T ASR


My sme DPH, ako dobre viete, znižovali. ...Lieky, knihy a ešte aj potraviny, pokiaľ ide o predaj z dvora, tam je 6 %.

Ficova vláda zaviedla na lieky, zdravotnícke pomôcky, knihy a tlačoviny 10%nú DPH, na predaj z dvora 6%.


Alebo nebudeme sa baviť o tom, že či idú stavať atómovú elektráreň v Jaslovských Bohuniciach alebo nie. No, nejdú stavať atómovú elektráreň...

Stavbu elektrárne v Jaslovských Bohuniciach mala stavať spoločnosť ČEZ spolu so štátom. Stavba bola spoločnosti ČEZ pridelená bez verejného tendra . Stavba sa ešte nezačala realizovať, v októbri 2010 malo padnúť rozhodnutie o type JE. Nová vláda sa k výstavbe JE Bohunice stavia rezervovane. ČTK zverejnila správu , v ktorej sa píše: "Otázna je výstavba novej jadrovej elektrárne v Jaslovských Bohuniciach, ktorú mal postaviť štát spoločne s českou spoločnosťou ČEZ. "Podporíme projekt výstavby Jadrovej elektrárne Jaslovské Bohunice len za podmienky súkromnej investície bez štátnej účasti ," uviedli strany."

stavať
ČEZ
pridelená bez verejného tendra
októbri 2010
ČTK zverejnila správu


My sme sa postavili proti (Anne Bubeníkovej v roku 2010 pozn.). To Ivan Mikloš veľmi dobre vie.

R. Sulík vo svojom blogu Čo viem o Gorile 9. januára 2012 spomína rozhovor s I. Radičovnou v súvislosti A. Bubeníkovou: "Viackrát som telefonoval s Ivanom Miklošom, tiež s Ivetou Radičovou a upozorňoval ich na veľmi problematickú nomináciu. Iveta Radičová sa v telefonáte vyjadrila v zmysle, že zabrániť nominácii pani Bubeníkovej je nad jej sily. Nakoniec sme túto nomináciu uzavreli tak, že Ivan Mikloš za ňu preberá zodpovednosť."

Čo viem o Gorile
O gorile, dôvere a o zodpovednosti


Dnes bezhlavo západné štáty, ktoré ich, naozaj ovplyvňujú aj našu legislatívu, prijímajú a otvárajú znova otázky, ako som povedal, výchovy detí a ďalších vecí a my budeme skôr či neskôr konfrontovaní s tým, že budeme musieť priznávať práva týmto homosexuálnym párom. Tak ako to je v Čechách.

Výrok hodnotíme ako neoveriteľný, keďže sa nám nepodarilo nájsť nijaké legislatívne návrhy, či smernice EÚ, ktoré by sa venovali danej problematike. Čo sa však Českej republiky týka, tak nie je pravdou, že si homosexuáli môžu adoptovať dieťa.

začalo bojovať
Zákon
návrh


Pán Matovič navrhol, že dajte ako opozícia, urobte nejaké ako keby personálne výberové konanie a človeka, ktorého spoločne vyberiete, navrhnete do voľby (na šéfa NKÚ, pozn.) a bude zvolený.

Pavol Paška správne uvádza znenie návrhu poslanca Igora Matoviča. SITA , 18. marca 2013: "Líder OĽaNO Igor Matovič si stojí za svojím starším návrhom, aby ďalší kandidát na post predsedu NKÚ vzišiel z výberového konania, ktoré by pripravili všetky opozičné subjekty spolu s odborníkmi. "Je to jediná cesta, keď Smer bude musieť zahlasovať za nášho kandidáta," myslí si predseda Obyčajných ľudí." Igor Matovič sa v podobnom duchu vyjadril prvýkrát v októbri 2012. TASR , 19. októbra 2012: "V prípade ďalšej voľby podporia obyčajní len takého kandidáta, ktorý vzíde z verejného výberového konania zorganizovaného všetkými opozičnými stranami . Z neho by mal vzísť rešpektovaný odborník. "Veríme, že takto vybraný kandidát automaticky získa deklarovanú podporu vládnej strany Smer," doplnil Matovič." Dátum zverejnenia analýzy: 18.03.2013 Naspäť Nahlásiť chybu

SITA TASR


Poslanci koalície presadili na Ústavnom súde SR opätovné povolenie zisku súkromných zdravotných poisťovní z povinného poistenia ľudí;

V roku 2008 podalo 49 vtedajších opozičných poslancov podanie na Ústavný súd, ktorí namietali, že novela zákona o zdravotnom poistení (z roku 2007), ktorá prikazovala zdravotným poisťovniam vracať všetok svoj zisk späť do systému zdravotníctva, nie je v súlade s Ústavou Slovenskej republiky a znamená obmedzenie práva na slobodu podnikania. Medzi vtedy opozičnými poslancami, ktorí podnet podpísali, bola aj Iveta Radičová, Mikuláš Dzurinda, Ivan Mikloš, Lucia Žitňanská (všetci SDKÚ), Zsolt Simon, Tibor Baštrnák (obaja Most–Híd), Pavol Hrušovský či Mária Sabolová (obaja KDH).

SME aktuality.sk tu


Je známa kauza, kde sa pani Krištúfková bránila pri prevode nehnuteľnosti tým, že ju donútili mafiáni k tomu, že dala plnú moc.

Petra Krištúfková je poslankyňa NR SR za stranu SME RODINA - Boris Kollár. V minulosti bola partnerkou dnes už nebohých členov slovenskej mafie Róberta Diniča a Petra Havašiho. Médiá zviditeľnili kauzu z roku 2000, kedy Krištúfková bola súdená pre podozrenie z podvodu pri predaji nehnuteľnosti. Krištúfková tvrdila, že budovu predala pod nátlakom . Súd ju nakoniec oslobodil. Výrok hodnotíme ako pravdivý. Po smrti manžela Róberta Diniča predala Krištúfková lukratívnu budovu na Kollárovom námestí v Bratislave, ktorej šestinový podiel zdedila ich spoločná dcéra, ze čo bola neskôr súdená. Pred súdom uviedla, že k predaju došlo pod nátlakom jej vtedajšieho priateľa, mafiána Petra Havašiho. Strana SNS dňa 21. marca 2018 avizovala, že pri najbližšej parlamentnej schôdzi navrhne Krištúfkovú odvolať. Vo svojom stanovisku uvádza, že " nie je možné, aby v takejto funkcii bola žena, ktorá údajne žila v spoločnej domácnosti s mafiánmi ako je zavraždený bos Robert Dinič, či Peter Havaši. (...) Podľa medializovaných informácii mala blízko aj k odsúdenému šéfovi piťovcov Jurajovi Ondrejčákovi. "

nátlakom stanovisku


Zvýšili sme, áno, aj pokuty (za porušenie zákazu fajčenia, pozn.) z 331 eur v tejto chvíli dávame hranicu 500 eur a bude možné udeliť pokutu až do výšky 15 tisíc eur. Pôvodne táto pokuta bola 3 319 eur.

Podľa §10 zákona č. 547/2011 s účinnosťou od 1.1.2011:

zákona č. 547/2011
Zuzana Zvolenská


Sa čaká na banálne operácie proste celé mesiace, ak nie roky, ak sa dnes prihlásite napr. na operáciu kolena, tak budete nejaký 5775., tuším, v poradí. To sú čísla spred pár mesiacov, ktoré dokonca asi ešte horšie.

Z dát Úradu pre dohľad nad zdravotnou starostlivosťou (ÚDZS) zverejnených v ekonomickom prehľade Inštitútu pre stratégie a analýzy vyplýva , že ku koncu roka 2023 čakalo na operáciu kolena 5 774 ľudí. Počet čakateľov na operáciu bedrového kĺbu bol tiež vysoký (3869), rovnako ako pri operáciách obehovej sústavy (848) a oka (180).

Na neúnosne dlhé čakacie doby pri operáciách upozornil ÚDZS aj vo Správe o stave verejného zdravotného poistenia za rok 2023 ( .pdf , s. 106).

Od januára 2024 mali platiť tzv. garantované lehoty na operácie, ktoré presadil bývalý minister zdravotníctva v Matovičovej vláde, Marek Krajčí (hnutie Slovensko). Vďaka nim mala byť maximálna čakacia lehota na neurgetnú operáciu 365 dní. Ich zavedenie odložili poslanci Národnej rady SR v novembri 2023 až na rok 2025 po tom, čo si ministerstvo zdravotníctva vyžiadalo dlhší čas na prípravu.

V súčasnosti sa na operáciu kolena čaká približne 500 dní, na operáciu bedrového kĺbu 424 dní a na operáciu oka 226 dní.

Výrok hodnotíme ako pravdivý.

vyplýva .pdf platiť presadil maximálna odložili


Vlastne by to bolo na úkor nás, Eustreamu vo finále, pretože síce Eustream má nejaké kontrakty zabezpečené, ale ten výnos by bol nižší, ako keby sa zachoval tranzit cez územie Ukrajiny a ten vstup by bol vo Veľkých Kapušanoch.

Tvrdenie ministra hospodárstva o konkurencií týchto dvoch plynovodov nie je možné jednoznačne posúdiť.

To, ktorý projekt je pre Slovensko výhodnejší, bolo témou už pred začiatkom vojny na Ukrajine. V rokoch 2015 bývalý premiér Robert Fico nesúhlasil s tokom plynu z Nemecka, pretože by bolo Slovensko ochudobnené o tranzitný poplatok. O štyri roky na to však šéf Eustreamu vysvetlil , že Nord Stream 2 pre Slovensko problémom nie je.

Napriek tomu, že by sa väčšina plynu, ktorý dovtedy šiel z Veľkých Kapušian, a teda z východu, presmerovala cez Baltické more do Nemecka, kompenzácia by spočívala v tom, že by nás plyn smerujúci do západnej Európy (Rakúsko, Taliansko,...) neobišiel, pretože by musel z Česka prejsť cez naše západné plynovody a teda tranzitný poplatok by bol zaúčtovaný.

Toto všetko sa však týka kontextu pred vojnou. Momentálne neexistujú analýzy, ktoré by dokazovali, že po sankciách uvalených na Ruskú federáciu by sa nám ako Slovensku oplatila viac alternatíva toku plynu z východu.

Pre tieto skutočnosti je výrok Hirmana pravdepodobne len istou predikciou, ktorá je založená na jeho skúsenostiach, no nemožno ju označiť ako jednoznačne pravdivú alebo nepravdivú.

Viac článkov o problematike spred vojny:

Šéf Eustreamu: Nord Stream 2 nie je pre Slovensko problém – euractiv.sk

Eustream: Nord Stream 2 nebude pre SR stratou postavenia v preprave (teraz.sk)

vysvetlil


Namiesto toho, aby normálne nechal otvoriť schôdzu a nechal predkladateľa prísť s návrhom na obžalobu, zneužil (Pavol Paška, pozn.) svoje právo vystúpiť kedykoľvek v parlamente.

Z videozáznamu rokovania 15. parlamentnej schôdze dňa 14. februára 2013, ktorej bodom bolo prerokovanie návrhu na obžalobu prezidenta SR, jednoznačne vyplýva, že predseda parlamentu Pavol Paška po otvorení poveril vedením schôdze podpredsedníčku Laššákovú a následne P. Paška využil svoje právo a vystúpil k tomuto bodu programu ešte pred predkladateľom návrhu, ktorým bol v tomto prípade poslanec Martin Poliačik.

15. parlamentnej schôdze
vystúpil
Rokovací poriadok NR SR
videozázname z rokovania


Karol Mitrík je človek, ktorý pôsobil v samospráve.

Karol Mitrík, niekdajší riaditeľ Slovenskej informačnej služby, pôsobil podľa informácií serveru aktuality.sk v minulosti aj v samospráve, konkrétne v meste Spišská Nová Ves a to od roku 1991 do roku 2006 ako zástupca primátora, prednosta mestského úradu a od roku 1994 ako primátor tohto mesta. Výrok preto hodnotíme ako pravdivý.

aktuality.sk


…všetky medzinárodné prehľady, všetky aké existujú …Index ekonomickej slobody… vo všetkých týchto rebríčkoch za posledné štyri roky počas vlády Roberta Fica sa Slovensko prepadávalo a najväčší prepad, čo sa týka ekonomickej konkurencieschopnosti, tu bol za posledné dva roky.

Rovnako nesedí ani Miklošove tvrdenie s celosvetovým rebríčkom ekonomickej slobody, ktorý zostavuje Heritage Foundation spolu s The Wall Street Journal. Podľa profilu krajiny nešlo o kontinuálny prepad: 2010: 69.7, 2009: 69.4, 2008: 70.0, 2007: 69.6, 2006: 69.8

Podľa profilu krajiny


Politológovia hovoria, že sa to približuje k Horthyovskému režimu.

Maďarskú politiku k politike z čias horthyovského Maďarska prirovnal Eduard Chmelár, označený za politológa (aktualne.sk) . Ďalšie vyjadrenia iných politológov, ktorí by takýmto spôsobom hodnotili maďarskú situáciu sme nenašli. Na druhej strane je možné nájsť vyjadrenia iných politológov, ktorí takýmto spôsobom maďarskú situáciu nehodnotia.

(aktualne.sk)


Hoci dokonca ešte Robert Fico ako predseda vlády povedal, že by bolo treba upraviť minimálne spolunažívanie ľudí v jednej domácnosti, čo sa týka dedenia informácií zo zdravotných kariet a takýchto vecí. Dokonca toto bol plán.

Predseda strany Smer-SD Robert Fico v minulosti, ešte ako predseda vlády SR, vyjadril svoj postoj k spolunažívaniu párov rovnakého pohlavia. Vo februári 2015 na pôde Národnej rady SR po otázke od Richarda Vašečku zaujal Robert Fico nasledovné stanovisko : „Dovoľte mi povedať, že napriek schválenej novelizácii Ústavy Slovenskej republiky, kde sme zakotvili určitú charakteristiku manželstva, že tento dodatok ústavy nebráni tomu a nemôže brániť tomu, aby verejné inštitúcie riešili praktické problémy párov rovnakého pohlavia. Mám na mysli napríklad ich prístup k informáciám zdravotníckeho charakteru, dedenie a mnohé ďalšie, ktorými inak orientovaní ľudia na Slovensku žijú. Nemôžeme sa pred touto realitou zatvárať, našou povinnosťou je uľahčiť im niektoré praktické veci v živote.“

Je teda pravdou, že Robert Fico v minulosti upriamil pozornosť na potrebu riešiť problémy párov rovnakého pohlavia, akými sú stále napríklad nahliadanie do zdravotnej dokumentácie či záležitosti dedenia majetku.

Avšak, už osem dní po výroku v NR SR sa Fico v Sobotných dialógoch vyjadril , že gejské a lesbické páry a registrované partnerstvá nie sú pre jeho vládu prioritou.

Podotýkame tiež, že druhá Ficova vláda zriadila v roku októbri 2012 Výbor pre práva lesieb, gejov, bisexuálnych, transrodových a intersexuálnych (LGBTI) osôb, ktorý je stálym odborným orgánom Rady vlády SR pre ľudské práva, národnostné menšiny a rodovú rovnosť.

Výrok však hodnotíme ako pravdivý, pretože uvedené tvrdenie Robert Fico skutočne povedal. Nemôžeme však potvrdiť slová o tom, že by to bol plán, pretože o pár dní neskôr sa vyjadril, že registrované partnerstvá a LGBT+ menšina nie je pre jeho vládu prioritou.

stanovisko vyjadril zriadila


Za našej vlády išiel plyn vždy dole, za pravicovej vždy išiel hore.

Počas doterajšieho obdobia druhej Ficovej vlády ceny plynu pre stredné priemyselné podniky celkovo klesli, ceny plynu pre stredné domácnosti sa celkovo udržali na približne rovnakej úrovni, ale ceny plynu pre menšie domácnosti sa zvýšili. Počas Radičovej vlády síce celkovo ceny plynu vo všetkých troch skúmaných kategóriách stúpli, no čiastkovo došlo aj k zníženiam. Inými slovami ceny plynu sa hýbali nahor a nadol počas pravicových aj ľavicových vlád. Výrok preto hodnotíme ako nepravdivý. Podobný výrok overoval Demagog.SK už v minulosti, v debate Roberta Fica s Andrejom Kiskom 22.marca 2014 , vtedy sa výrok týkal celkovo cien energií, a takisto aj v relácii O 5 minút 12 a to 7. apríla 2013 . Už v týchto overeniach sme dokázali, že aj za druhej Ficovej vlády rástli ceny plynu pre priemyselné podniky.

22.marca 2014
7. apríla 2013
Hospodárske noviny
Pravda
Webnoviny.sk


Ale pozrite sa, to je vecou NKÚ, NKÚ nebude skúmať konflikt záujmov, nebude skúmať, bude skúmať v podstate odbornú vec, metodiku týchto zmlúv, ale ja stále my hovoríme predovšetkým o a znovu sa vráťme na ministerstvo hospodárstva.

Denník SME prišiel s tvrdením, že NKÚ vôbec nebude skúmať prípadnú predraženosť alebo zmanipulovanosť súťaže, či konflikt záujmov. Tak sa malo stať aj pri nástenkovom tendri. Úrad neskúmal ceny služieb, ale či išlo o služby, ktoré boli podľa zákona dovolené a či boli naozaj dodané. Tento istý problém sa týka aj súťaže, NKÚ nemá ako odhaliť, že zvyšní súťažiaci sa do súťaže prihlásili len formálne. Oficiálne vyjadrenie Úradu vlády hovorí o tom, že poslanci požiadajú o preskúmanie hospodárnosti, efektívnosti a účelnosti prostriedkov vynaložených v kontraktoch štátnych inštitúcií so spoločnosťou Hayek Consulting. Nehovorí o priebehu súťaže. V Znení zákona č. 39/1993 Z. z o Najvyššom kontrolnom úrade Slovenskej republiky s účinnosťou od 1.1.2008 sa píše: § 1: "Najvyšší kontrolný úrad Slovenskej republiky (ďalej len "Úrad") je štátny orgán, ktorý je vo svojej kontrolnej činnosti nezávislý, viazaný len zákonom." § 2: "Úrad kontroluje hospodárenie s (b) majetkom, majetkovými právami, finančnými prostriedkami, záväzkami a pohľadávkami štátu, verejnoprávnych inštitúcií." § 3: "Úrad vykonáva kontrolu z hľadiska dodržiavania všeobecne záväzných právnych predpisov, hospodárnosti, efektívnosti a účinnosti." § 5: "(4) Úrad vykoná na základe uznesenia Národnej rady Slovenskej republiky pre jej potreby kontrolu v rozsahu svojej pôsobnosti." NKÚ teda v oblasti hospodárenia skontroluje to, k čomu ho poslanci zaviažu.

SME vyjadrenie zákona


No a nie je pravda, čo hovoríte, že Ústavný súd povedal, že sú amnestie nezrušiteľné. Ústavný súd povedal len jednu jedinú vec, že prezident alebo zastupujúci prezident nemá právo a možnosť dodatočne meniť alebo zrušiť.

Rozhodnutie Ústavného súdu vo veci návrhu na vyloženie Ústavy SR čl. 102 ods. 1 písmeno j) skutočne deklaruje, že v právomoci prezidenta je amnestiu udeľovať, no nie ju zrušiť. Výrok preto hodnotíme ako pravdivý.

Rozhodnutie Ústavného súdu
Ústavy SR
výklad


Ja chcem podotknúť jednu vec, lebo veľa sa argumentuje s tým, že máme nižšie tie energie ako v Čechách a neviem kde, len ja som pozeral analýzu, tak Slovenská republika má najvyšší podiel energií vôbec na výdavkoch jednotlivých, výdavkoch jednotlivých domácnosti.

Domácnosti na Slovensku majú podľa posledných dostupných dát (2020) skutočne najvyšší podiel energií na celkových výdavkoch domácností. V takejto situácií je Slovensko dlhodobo, ako Kamenického následne upozornil aj minister Hirman.

Posledné dostupné porovnanie dát zo všetkých členských krajín Európskej únie vydal Eurostat v roku 2020. V tom čase slovenské domácnosti mali najvyšší podiel energií na svojich celkových výdavkoch, a to vo výške 9,1%. Európsky priemer bol pritom 4%. Okolo 10% sa však tieto výdavky slovenských domácností držia dlhodobo, prvenstvo medzi krajinami EÚ si Slovensko držalo aj počas celej vlády Smeru.

zdroj dát: eurostat

vydal bol eurostat


No, bohužiaľ je to fraška, potom ako veľmi jednoznačne rozhodol Ústavný súd, že ten pokus posledný, vládnej koalície, o obštrukciu a znemožnenie v podstate vykonania tajnej voľby, bol mimo rámec zákonov.

Concourt.sk : V náleze Ústavného súdu k sťažnosti JUDr. D. Trnku, ktorou namietal na priebeh voľby generálneho prokurátora (k voľbam z 2. a 7. decembra 2010, pozn.) (.pdf) sa okrem iného píše: "1. Národná rada Slovenskej republiky porušila základné právo JUDr. Dobroslava Trnku na prístup k voleným a iným verejným funkciám za rovnakých podmienok podľa čl. 30 ods. 4 v spojení s čl. 2 ods. 2 Ústavy Slovenskej republiky a jeho právo bez akýchkoľvek rozdielov a bez neodôvodnených obmedzení vstúpiť za rovnakých podmienok do verejných služieb svojej krajiny garantované čl. 25 písm. c) Medzinárodného paktu o občianskych a politických právach, a to svojím hlasovaním pri voľbe kandidáta na generálneho prokurátora 2. decembra 2010 a opakovanej voľbe 7. decembra 2010."

Concourt.sk


Nie som spokojný ako sa v tejto situácii (situácia na Ukrajine, pozn.) Slovensko vyjadruje, pán prezident je ticho...

Prezident SR Ivan Gašparovič sa k situácii na Ukrajine vyjadroval niekoľkokrát, čo postupne uverejnili aj niektoré slovenské média. Prezidentov hovorca Marek Trubač sa pre denník SME ešte januári vyjadril, že „prezidenta republiky znepokojilo prijatie kontroverzných zákonov v ukrajinskom parlamente, ale aj spôsob, akým boli schválené,“ Potom dodal, že „Slovensko má záujem, aby Ukrajina nezišla z cesty, ktorá ju približuje k užšej spolupráci a partnerstvu s EÚ a aby sa nedostala do izolácie.“

pre denník SME
portál tlačovej agentúry TASR
stránke prezidenta


Tie dokumenty (bezpečnostná a obranná stratégia, pozn.) boli schválené vládou, to je pravda, ale na základe dohody koaličných partnerov ďalej nepostúpili, respektíve neboli postúpené do Národnej rady.

Rok po schválení vládou predložili opoziční poslanci Národnej rade na prerokovanie Návrh bezpečnostnej stratégie a Návrh obrannej stratégie. Oba návrhy sa dostali do programu 38. schôdze parlamentu, no v úvode boli na základe hlasovania vyradené. Naďalej tak ostávajú platné strategické dokumenty z roku 2005. Výrok hodnotíme ako pravdivý.

Aktualizácia Bezpečnostnej a Obrannej stratégie bola vládou schválená 13. septembra 2016. V kompetencii Ministerstva zahraničných vecí bola po sérii medzirezortných , rovnako aj akademických a odborných diskusií, v priebehu roka vypracovaná a v septembri 2017 predložená na rokovanie vlády Slovenskej republiky. Vláda aktualizovanie Bezpečnostnej stratégie odobrila, následne aj tri nové strategické dokumenty Ministerstva obrany - Obrannú a Vojenskú stratégiu a Dlhodobý plán rozvoja obrany s dôrazom na výstavbu a rozvoj Ozbrojených síl s výhľadom do roku 2030.

Po schválení vládou mali byť strategické dokumenty prerokované a schválené aj Národnou radou, malo sa tak udiať do konca roka 2017. Na rokovanie ich však predložili opoziční poslanci v novembri 2018. To však napadol poslanec za SNS a člen branno-bezpečnostného výboru, Anton Hrnko, ktorý tvrdil, že dokumenty musí podľa zákona do pléna predložiť vláda. Dokumenty kritizuje aj predseda parlamentu Andrej Danko a to najmä kvôli tomu, že explicitne zmieňujú Rusko ako hrozbu pre bezpečnosť Slovenska.

Návrh o stiahnutí dokumentov z rokovania napokon branno-bezpečnostným výborom neprešiel a dostal sa do programu 38. schôdze parlamentu 27. novembra 2018. V úvode schôdze však poslanci odhlasovali vypustenie rokovaní o návrhoch Bezpečnostnej a Obrannej stratégie.

Bezpečnostnej
Obrannej
schválená
medzirezortných
akademických
odborných
strategické dokumenty
napadol
neprešiel
vypustenie


My sme nehovorili našim voličom, že nemajú ísť na testovanie, že či odporúčame neodporúčame. My sme hovorili, že na základné otázky, ako sa ide to testovanie robiť, sme nedostali odpovede.

Peter Pellegrini v relácii Na hrane uviedol , že „na základe poznania, ktoré ja mám dnes, s čistým svedomím ... nemôžem tu naživo odporučiť občanom, aby tam hromadne išli, pretože som si nie istý, nie som si istý, či je zabezpečená bezpečnosť týchto ľudí.” Pellegrini tiež požiadal ľudí o zodpovednosť v prípade negatívnych výsledkov, keďže rýchlotesty sú nepresné. Erik Tomáš v relácii TA3 povedal , že strana Hlas nebude odrádzať ľudí od testovania, keď je už projekt naplno rozbehnutý. Strana tiež pochválila prezidentku Zuzanu Čaputovú za jej „racionálny hlas v čase, keď verejnosť čelí protichodným informáciám spôsobeným nejasnou komunikáciou z úradu vlády“. Tvrdenie Denisy Sakovej hodnotíme ako ešte pravdivé.

uviedol požiadal povedal pochválila


Rastie inflácia, len keď porovnávame pred rokom, teda v januári 2012 ceny potravín a teraz, v januári 2013, tak skoro 6%, 5,9%.

Béla Bugár hovorí pravdu. Štatistický úrad vydal 13.2.20013 správu o vývoji spotrebiteľských cien v januári 2013. Okrem iného správa hovorí:

správu správa index


Tu by som chcel povedať, že vždy keď sa situácia, alebo väčšinou, keď sa situácia vymkla z rúk, neviedol som schôdzu (NR SR počas obdobia 2010-2011 pozn.) ja.

R. Sulík svoj výrok založil na dvoch neurčitých slovách. Po prvé nevieme čo považovať za situáciu, ktorá sa "vymyká z rúk". Po druhé nevieme ako kvantifikovať väčšinou. Z týchto dôvodov nevieme výrok overiť. Svoje tvrdenie následne dokladá na incidente medzi I. Matovičom a R. Kaliňákom, ktorý hodnotíme samostatne vo výroku nižšie.


My všetci v rámci Európskej únie máme povinnosť mraziť mäso alebo chladiť mäso vzduchom, teda klimatizačnými jednotkami. Poliaci majú výnimku, oni môžu ľadovou vodou.

Je pravdou, že členské štáty EÚ majú povinnosť chladiť hydinové mäsové výrobky vzduchom, pričom Poľsko si ako jediná krajina vyjednala výnimku a môže chladiť pomocou ľadovej vody. Nariadenie sa týka podľa vyjadrení riaditeľa Výskumného ústavu potravinárskeho len hydinových výrobkov, ktoré sa stretávajú s častými problémami v oblasti kvality. Z. Simon sa tak dopúšťa zavádzania, keď chladenie vodou, vzťahuje na mäso vo všeobecnosti.

chladiť

aktuality.sk

https://demagog.sk/vyrok/v rozhovore pre aktuality.sk námestník riaditeľa Výskumného ústavu potravinárskeho Prof. Ing. Peter Šimko DrSc.


Predstavte si firmu na Cypre, ktorej oficiálny majiteľ je Kostas Kamaradis, to vieme zistiť aj dneska, na to oni donesú ten obchodný register ako vy chcete, ale v skutočnosti všetky toky následne z tej firmy odchádzajú na účet Pavla politika. A podľa vášho návrhu tá firma, pokiaľ preukáže z cyperského obchodného registra svoju akcionársku štruktúru, že ju vlastní 100% advokát Kostas Kamaradis, tak bude v pohode, bude čistá.

Vládny návrh novely zákona (schválený 3. decembra 2014) o verejnom obstarávaní sa v § 26a o preukazovaní majetkovej účasti nevenuje reálnemu majiteľovi, teda konečnému užívateľovi ( beneficial owner ), ale iba oficiálnemu majiteľovi spoločnosti/fyzickej osobe, ktorá má kvalifikovaný podiel (aspoň 10 %) na imaní firmy. Nemusíme teda poznať osobu, ktorá konečným užívateľom výhod. Beblavého príklad tak sedí.

„§ 26a Preukazovanie majetkovej účasti (1)Verejného obstarávania sa nemôže zúčastniť a)právnická osoba, ktorá má sídlo v štáte , ktorého právny poriadok neumožňuje preukázať, ktoré fyzické osoby v nej majú kvalifikovanú účasť, b) právnická osoba, v ktorej fyzické osoby majú kvalifikovanú účasť a majú bydlisko v štáte, ktorého právny poriadok neumožňuje takúto kvalifikovanú účasť preukázať alebo c)v ktorej majú kvalifikovanú účasť verejní funkcionári. (2)Kvalifikovanou účasťou sa na účely tohto zákona rozumie priamy alebo nepriamy podiel predstavujúci aspoň 10% na základnom imaní právnickej osoby alebo na hlasovacích právach v právnickej osobe, alebo možnosť uplatňovania vplyvu na riadení právnickej osoby, ktorý je porovnateľný s vplyvom zodpovedajúcim tomuto podielu; nepriamym podielom sa na účely tohto zákona rozumie podiel držaný sprostredkovane prostredníctvom právnických osôb, v ktorých má držiteľ nepriameho podielu kvalifikovanú účasť. (3)Majetková účasť sa preukazuje výpisom z obchodného registra alebo výpisom z inej zákonom ustanovenej evidencie, zoznamom akcionárov vedených akciovou spoločnosťou, dokladom vydaným centrálnym depozitárom cenných papierov alebo obdobnými dokladmi, vydané inými orgánmi alebo orgánmi iných štátov, nie staršími ako 3 mesiace.

zákona
beneficial owner


Po prvé sa čudujem, že Robert Fico niečo také navrhuje, pretože on na summity chodil a vie, že na summity chodí len premiér alebo premiérka alebo hlava štátu. Čiže nevidel som tam ešte nikoho, aby tam šiel s príveskom a ťahal so sebou ministra financií.

Ako sa uvádza na oficiálnej stránke Európskej rady , "ak si to vyžaduje program rokovania, členovia Európskej rady môžu rozhodnúť, že každému z nich bude pomáhať minister, a v prípade predsedu Komisie, člen Komisie." Tieto dve osoby sa potom zúčastňujú priamo rokovania. Okrem toho sa delegácia každého členského štátu môže skladať celkovo až z 20 osôb (zdroj Rokovací poriadok Európskej rady, .pdf ).

oficiálnej stránke Európskej rady
Rokovací poriadok Európskej rady, .pdf


My jsme představili vlastní návrh, kde máme 6 základních bodů, kde je potřeba jaksi to napravit. Mezi mezi těmi body ta předžalobní výzva také je.

Návrh byl představen na tiskové konferenci ČSSD za účasti stínového ministra spravedlnosti Jiřího Dienstbiera, která se konala v úterý 24.ledna 2012, ve 14:00 v budově Lidového domu. Podle tiskové zprávy ČSSD z této konference, tato návrh o předžalobní výzvě, jako druhý v pořadí z šesti představených základních bodů, obsahuje , což reflektovala i některá česká internetová media jako například: novinky.cz nebo idnes.cz .

konferenci

obsahuje

novinky.cz

idnes.cz


Rovnako musíme konštatovať, že ste zastavili dva pripravené PPP projekty, vďaka čomu niektoré slovenské firmy, ako napríklad Doprastav musí prepúšťať ľudí, pretože mali pripravené kapacity už na výstavbu tejto diaľnice.

Ako sa uvádza v správe SITA, vzhľadom na nezačatie výstavby úsekov diaľnic D1, ktoré boli súčasťou PPP projektov, ohlásili firmy Doprastav a Váhostav hromadné prepúštanie.

správe


Oni hodnotia (Svetové ekonomické fórum, pozn.) rôzne kritériá (...) hodnotia aj výšku poskytnutých investičných stimulov (...)

Svetové ekonomické fórum vo svojej každoročnej správe o konkurencieschopnosti zohľadňuje viaceré kritériá popisujúce kvalitu podnikateľského prostredia avšak výška poskytnutých investičných stimulov sa v nej nenachádza, takisto ani v iných správach Svetového ekonomického fóra.Výrok preto hodnotíme ako nepravdivý.

Svetové ekonomické fórum
Slovensko
.pdf
pdf
metodológie
prílohe
Global Risk Report
Global Enabling Trade Report


Od skončenia druhej svetovej vojny, ak boli nejaké krvavé konflikty v Európe, tak v tom mali prsty slovanské národy a predovšetkým Rusko.

Viacero závažných konfliktov v Európe po roku 1945 odohralo v bývalom východnom bloku, medzi väčšinovo slovanskými národmi a za priamej či nepriamej účasti Ruska a najmä jeho predchodcu Sovietskeho zväzu. Napriek tomu Európa zaznamenala aj konflikty, ktorých účastníci nepatrili k slovanským národom. Výrok Ondreja Dostála hodnotíme ako nepravdivý.

Mimo vojen v bývalej Juhoslávii (kde nežili len Slovania, ale aj etnickí Albánci, tvoriaci zhruba 9 % populácie v roku 1991 ( str. 173 )) a konfliktov, do ktorých boli priamo či nepriamo zapletení Sovietsky zväz alebo Rusko, stále zostáva viacero krvavých konfliktov v Európe po roku 1945, ktoré si vyžiadali množstvo životov.

Takými sú napríklad konflikty v Baskicku , Severnom Írsku , Albánsku , či na Cypre .

Viacero konfliktov po druhej svetovej vojne sa odohrávala v krajinách či medzi krajinami s väčšinovým slovanským obyvateľstvom – napríklad invázie, nepokoje a povstania v sovietskych satelitoch, konflikty v bývalej Juhoslávii, či v Podnestersku, a na Ukrajine. Na mnohých z nich sa podieľal Sovietsky zväz , a neskôr Rusko .

Ondreja Dostála sme 13. marca 2023 oslovili so žiadosťou o reakciu, do publikácie analýzy 16. marca 2023 nám vyjadrenie neposlal.

str. 173
Baskicku
Severnom Írsku
Albánsku
Cypre
odohrávala
Sovietsky zväz
Rusko


Mňa prekvapuje, pán minister, aj napríklad to, že vy ste mali vo svojom vládnom volebnom programe vašej strany Národná koalícia, že chcete vystúpiť z NATO, z EÚ.

Strana Národná koalícia mala vo volebnom programe vystúpenie z Európskej únie a „nepodpísanie zotrvania v pakte NATO“. Výrok hodnotíme ako pravdivý.

Strana Národná koalícia, ktorej predsedom je Rudolf Huliak, súčasný minister cestovného ruchu a športu, mala v programe pre parlamentné voľby 2023 s názvom Reálny plán obnovy Slovenska uvedené aj „Nepodpísanie zotrvania v pakte NATO 2024“ a „Vystúpenie zo štruktúr EÚ, SLOVEXIT“.

V súčasnosti je webová stránka programu Národnej koalície nedostupná .

Roman Malatinec tesne po vstupe do Národnej koalície povedal , že je potrebné zmeniť program strany. Nestotožňoval sa napríklad s odchodom z EÚ, o čom chcel s predsedom Rudolfom Huliakom diskutovať.

mala nedostupná povedal


RegioJet má zhruba 250 až 300 zamestnancov

Súkromná spoločnosť RegioJet zamestnávala v roku 2015 v priemere 266 zamestnancov, začiatkom roka 2016 plánovala firma nabrať nových zamestnancov. Keďže posledný dostupný údaj približne zodpovedá rozmedziu, ktoré uvádza Andrej Danko, hodnotíme výrok ako pravdivý.

RegioJet plánovala


Ako ľudia na Slovensku podľa štatistík majú najmenšie čisté príjmy vôbec v Európskej únii v parite kúpnej sily.

Podľa údajov Eurostatu mali slovenské domácnosti najnižšie čisté zárobky v EÚ vo vyjadrení v parite kúpnej sily (. pdf s. 51). Inštitút sociálnej politiky (ISP) však upozorňuje na nedostatky vo vstupných dátach, ktoré Eurostat použil v prípade Slovenska na výpočet parity kúpnej sily, ako napríklad príliš vysoké odhady výdavkov na nájomné (. pdf , s. 5). Podľa inštitútu boli výdavky na nájomné od roku 2016 “čoraz viac nadhodnotené.”

Analýza ISP konštatuje, že aj po korekcii vstupných dát sú čisté zárobky domácností na Slovensku “v porovnaní s inými krajinami EÚ veľmi nízke” (. pdf s. 51). Podľa úpravy dát, ktorú ISP navrhuje, by sme neboli na poslednom mieste, ako to uvádza Eurostat, ale mali by sme tretie najnižšie zárobky: menšie čisté zárobky mali v tomto porovnaní iba Chorvátsko a Bulharsko. Výrok s ohľadom na štatistiky Eurostatu aj upravených štatistík ISP hodnotíme ako pravdivý.

Parita kúpnej sily (PKS) umožňuje porovnanie životnej úrovne a kúpyschopnosť v jednotlivých krajinách s ohľadom na odlišné cenové úrovne v štátoch (. pdf , s. 7). Zlepšuje napríklad porovnanie miezd či dôchodkov v krajinách s rozdielnymi cenovými úrovňami (. pdf , s. 10)

Podľa oficiálnych dát Eurostatu Slovensko dosahovalo 68 % priemeru HDP na obyvateľa v parite kúpnej sily krajín EÚ a išlo o výrazný pokles oproti roku 2015, kedy krajina dosahovala 79 %. Slovensko tak bolo na predposlednom mieste v rebríčku krajín EÚ spolu s Gréckom, posledné bolo Bulharsko. Podobné výsledky uvádzajú aj oficiálne štatistiky Svetovej banky, Medzinárodného menového fondu a OECD (. pdf , s.4).

Inštitút sociálnej politiky vytvoril alternatívne scenáre, v ktorých opravil viaceré nedostatky vstupných dát , ktoré Štatistický úrad SR poskytuje Eurostatu na výpočet HDP na obyvateľa v PKS (v súvislosti s nedostatkami pozri . pdf , s. 4-5). Podľa konzervatívneho alternatívneho odhadu dosahovalo v roku 2022 naše HDP na obyvateľa v PKS 71 % európskeho priemeru. Podľa konzervatívneho scenára by Slovensko dosahovalo úroveň HDP na obyvateľa v PKS približne o dva percentuálne body vyššie než uvádzajú oficiálne štatistiky (. pdf , s. 5). Aj v tomto prípade by však Slovensko stagnovalo či zaostávalo za európskym priemerom.

pdf pdf pdf pdf pdf pdf pdf pdf


To sme videli, že do roku 2003 sme vyberali nejaké peniaze na daniach, keď boli vyššie, znížili sme sadzbu dane a odrazu sme vyberali viac, hoci sme znížili tú sadzbu.

Podľa mňa z kontextu prepisu relácie vyznieva, že sa jedná o PO, ale prerobila som to teda ako si chcel. Výrok Igora Matoviča hodnotíme ako zavádzanie. Sadzba dane z príjmov PO sa v r. 2004 znížila o 6 % a priniesla do štátneho rozpočtu o 539 mil. Sk viac ako v r. 2003, no na druhej strane zníženie sadzby dane z príjmov FO o 19 % spôsobilo zníženie vybratej dane o takmer 5,8 mil. Sk v porovnaní s rokom 2003. Do roku 2003 boli sadzby dane z príjmov PO a FO naozaj vyššie ako v súčasnosti. Uvádzame prehľad sadzby týchto daní od r. 1995 podľa publikácie Eurostatu Daňové trendy v Európskej únii (.pdf), s. 28 - 29.

Daňové trendy v Európskej únii
31. 12. 2003
31. 12. 2004


Lebo doteraz od roku 2000 až doteraz, vrátane vlády Róberta Fica, máme najvyšší ekonomický rast priemerný, medziročný zo všetkých krajín Európskej 27-ičky.

Demagog.sk podľa hodnôt Eurostatu vypočítal priemerný ekonomický rast vo všetkých krajinách EÚ od roku 2000. Z tabuľky vyplýva, že Slovensko skončilo až na 4. mieste čo sa týka najvyššieho ekonomického medziročného rastu (4,07%). Predbehli ho pobaltské krajiny Litva (5,12), Estónsko (4,78) a Lotyšsko (4,12).

Eurostatu


Viete čo, mýliť sa je ľudské, ale vtedy sme mali možnosť, buď si zobrať alebo vybrať si človeka z tých dvoch, ktorý už mal určitú minulosť, sme ho poznali, kandidát za HZDS, alebo potom dať možnosť človeku, ktorý už riešil určité záležitosti ako prokurátor vojenský. Takže my sme dali našu dôveru človeku, ktorý mal za sebou určité dobré veci.

V roku 2003 kandidoval okrem Trnku a Ján Bernáta, s ktorým sa spájali podľa SME rôzne kauzy aj tretí kandidát, ktorého navrhoj J. Malchárek. Neboli na výber preto len dve možnosti ako hovorí B. Bugár. Profily kandidátov sú dostupné tu .

podľa SME
tu


...jediný chemický útok, ktorý sa uskutočnil v Sýrii, bol chemický útok protureckých skupín, ktoré útočili chlórovými granátmi aj na civilné obyvateľstvo (...).

Marian Kotleba v relácii tvrdil, že v Sýrii bol počas vojenského konfliktu trvajúceho od roku 2011 spáchaný jeden jediný útok s použitím " chlórových granátov " bližšie nešpecifikovanými " protureckými skupinam i". Toto tvrdenie však nepotvrdzujú žiadne zdroje, dôkazy ani analýzy. Podľa dostupných informácií a zistení bolo v Sýrii v období rokov 2013 až 2018 potvrdených najmenej 34 incidentov s použitím chemických zbraní voči civilnému obyvateľstvu. Organizácia Human Rights Watch zachádza ešte ďalej, keď informuje až o 85 chemických útokoch, z ktorých väčšinu spáchala sýrska armáda. Nezávislá medzinárodná vyšetrovacia komisia pre Sýriu približuje lokality chemických útokov. Pri väčšine z nich mal byť použitý chlór a drvivú väčšinu spáchala sýrska armáda. Výrok Mariana Kotlebu považujeme za nepravdivý. Informácie o 85 chemických útokoch spáchaných v Sýrii podrobne zozbierala organizácia Human Rights Watch zo siedmich rôznych zdrojov, ktoré sú nezávislé a založené na dôkazoch od svedkov a obetí. Organizácia však vo svojej správe upozorňuje, že číslo útokov môže byť oveľa vyššie. Viac než 50 útokov malo byť spáchaných sýrskou armádou, tri mala spáchať teroristická skupina Islamský štát a zvyšné útoky vykonali neznáme skupiny. Chemické útoky v Sýrii pravidelne potvrdzujú aj lekári pracujúci v nemocniciach, ktorí hovoria o zhadzovaní výbušných sudov naplnených chemikáliami. Prípady, kedy boli pacienti hospitalizovaní so symptómami intoxikácie, potvrdila viackrát aj organizácia Lekári bez hraníc. Spravodajský kanál Al Jazeera upozorňuje , že v Sýrii mal byť okrem sarínu a chlóru nasadený aj zakázaný biely fosfor a počet ľudí zasiahnutých chemikáliami sa odhaduje na tisíce. Dýchacie ťažkosti po chemických útokoch potvrdzujú v rozhovoroch aj obete. Sýrsky režim a prezident Bašár al-Assad napriek podozreniam a dôkazom medzinárodných nezávislých organizácií odmietajú akúkoľvek zodpovednosť za použitie chemických zbraní. Assad z chemických útokov obviňuje teroristické skupiny. Jeden z najbližších partnerov Sýrie počas dlhotrvajúceho konfliktu, Rusko, považuje obvinenia z chemických útokov za falošné a provokujúce. Dátum zverejnenia analýzy: 11.06.2018 Naspäť Nahlásiť chybu

informácií informuje približuje organizácia lekári potvrdila upozorňuje potvrdzujú obviňuje falošné


..Ale tá nejednotnosť v tom, v tom posolstve ľuďom (ohľadom očkovania, pozn.) je jeden z problémov, prečo, myslím nejednotnosť politikov, prečo tá zaočkovanosť je nižšia. Toto vyplýva z prieskumu sociológov. V Poľsku, v Maďarsku, v Česku vládnuca, vládnuci reprezentanti majú jednotný postoj k očkovaniu, teda v prospech očkovania, takže toto môže byť faktor, ktorý ovplyvňuje ten výsledok.

Z výskumov vyplýva, že názor politikov má vplyv na ochotu občanov zaočkovať sa. Zároveň platí, že najmä slovenskú opoziční predstavitelia očkovanie buď priamo odmietajú, alebo ho spochybňujú či sa o ňom vyjadrujú rozpačito. Tvrdenie Zuzany Čaputovej hodnotíme ako ešte pravdivé. Podľa prieskumu projektu Ako sa máte Slovensko dlhodobo platí , že ľudia, ktorí dôverujú vláde, sú viac ochotní dať sa zaočkovať. Ten istý prieskum ukázal, že pre každého piateho občana je dôležitý postoj politikov k očkovaniu. Slovenské médiá upozorňujú na to, že v porovnaní so Slovenskom podporuje očkovanie v Maďarsku, Poľsku či Česku aj drvivá väčšina opozície. Barbara Lášticová z Ústavu výskumu sociálnej komunikácie SAV hovorí, že verejné autority by mali komunikovať a vysvetľovať benefity očkovania jednotnejšie.

platí upozorňujú Lášticová


Riaditeľ Slovenskej sporiteľne našej najväčšej banky, je že by radi pritiahli nových investorov,ale nevedia lebo tu nefunguje vymožiteľnosť práva.

Je pravdou, že riaditeľ Slovenskej sporiteľne Síkela povedal, že jedna z najväčších prekážok pre biznis je súdnictvo. V rozhovore pre Trend Síkela povedal : "Jeden z najväčších problémov biznisu na Slovenska je právna neistota a spôsob, ako rozhodujú súdy." SĽSP je slovenskou najväčšou bankou. Podľa denníka TREND na základe celkových aktív, Slovenská sporiteľňa je najväčšou slovensku bankou. Podľa údajov zo SĽSP spadá pod túto sporiteľňu viac ako 2,4 miliónov zákazníkov. Druhá najväčšia banka, VÚB banka zastrešuje 1,2 milióna zákazníkov. Riaditeľom SĽSP je Jozef Síkela. Ten sa stal z rozhodnutia Dozornej rady 1. júna 2010 predsedom Predstavenstva a generálnym riaditeľom Slovenskej sporiteľne, a.s. Je pravdou, že by Jozef Síkela privítal nových investorov. Vyjadril sa tak v rozhovore pre Hospodárske noviny. Negatívny postoj zastáva k politike štátu, kde kritizuje štátnu reguláciu a zvýšenie dane z príjmov. Dátum zverejnenia analýzy: 09.03.2014 Naspäť Nahlásiť chybu

povedal TREND predsedom rozhovore


podľa predstavy Roberta Fica tak ako ju prezentoval a tak ako to bolo aj v tom pôvodnom návrhu, ktorý prišiel z vlády, tie previerky by mala práve robiť v konečnom dôsledku Súdna rada.

V pôvodnom návrhu zákona predstavenom Ministerstvom spravodlivosti sa skutočne nachádzal článok o previerkach sudcovskej spôsoilosti, na základe ktorých by mala Súdna rozhodovať o tom, ktorí zo sudcov môžu zotrvať vo funkcii: " O splnení predpokladov sudcovskej spôsobilosti sudcu ustanoveného do funkcie pred 1. júlom 2014 rozhoduje na základe podkladov podľa čl. 141a ods. 7 a vyjadrenia sudcu Súdna rada Slovenskej republiky uznesením. "

pôvodnom návrhu
Robert Fico


Vláda urobila len nepopulárne a tvrdé opatrenia voči prvovýrobcom, to znamená poľnohospodárom, zobrala im červenú naftu, zobrala im, dala im vyššiu DPHáčku, zrušila im predaj z dvora.

Ako uvádza sme.sk daňové zvýhodnenie LPG a červenej nafty s platnosťou od 1. januára 2011 bolo zrušené. Rovnako je od 1. januára 2011 zrušená aj znížená sadzba dane vo výške 6% na predaj z dvora a dočasne zvýšená základná sadzba DPH z 19% na 20%.

sme.sk

na predaj z dvora


Bola tam dohoda s hlavným hygienikom, ktorý prisľúbil, že akonáhle tá situácia v tých okresoch sa bude zhoršovať, príde k zatváraniu škôl.

Konzílium odborníkov navrhovalo spolu s lockdownom zaviesť dištančné vzdelávanie na druhých stupňoch základných škôl, stredných a vysokých školách. SaS si však na koaličnej rade uplatnila právo veta a školy ostali počas lockdownu otvorené. Ponechanie prezenčnej výučby kritizoval hlavný hygienik Ján Mikas, ktorý regionálnych hygienikov vyzval , aby situáciu na školách sledovali a v prípade potreby nariadili dištančnú výučbu. Regionálni hygienici postupne zavreli školy vo viacerých okresoch, čo sa nie veľmi páčilo ministrovi školstva Branislavovi Gröhlingovi. Regionálnych úradov sa však zastalo konzílium aj hlavný hygienik Mikas . Výrok hodnotíme ako pravdivý.

navrhovalo uplatnila vyzval zavreli ministrovi zastalo Mikas


Urobíme určitú novelu, ako dočasnú novelu ústavy, kedy právomoci viacmenej prejdú do rúk prezidenta republiky a bude rozhodovať o tom, čo vláda môže a čo nemôže.

Po páde vlády Ivety Radičovej došlo k čiastočnej zmene ústavy novelou , ktorá bola prijatá 21.10.2011. Táto novela upravila prezidentské kompetencie (najmä vo vzťahu k vláde resp. výkonu vládnej zložky moci). Väčšina právomoci vlády prešla do rúk prezidenta, poprípade bol na ich vykonanie nutný prezidentov súhlas.

zmene novelou


Keď ste hlasovali vo vláde za nejaké poľutovanie nad týmto prípadom (prípad H. Malinová, pozn.), jeden z členov vlády sa zdržal. A bol to minister vnútra.

Vládny kabinet Ivety Radičovej na rokovaní 28. septembra 2011 schválil text dohody s menovanou Hedvigou Žákovou Malinovou vo veci jej sťažnosti predloženej Európskemu súdu pre ľudské práva v Štrasburgu. Slovensko zažalovala za chyby vo vyšetrovaní, ktoré jej nezaručovali férový proces. Dohoda obsahovala podmienky uzavretia zmieru medzi stranami. Materiál sa však nesprístupňuje podľa § 11 ods. 1 písm. d) zákona č. 211/2000 Z. z. o slobodnom prístupe k informáciám (.pdf). Podľa TASR však máme informácie o zdržaní sa hlasovania vtedajšieho ministra vnútra Daniela Lipšica, podľa ktorého má menovaná právo nato, aby sa jej prípad, ktorý trvá vyše päť rokov v rozumnej dobe uzavrel. Výrok hodnotíme ako pravdivý. Dátum zverejnenia analýzy: 10.02.2014 Naspäť Nahlásiť chybu

Materiál zákona TASR


Keď sa stala vražda Ernesta Valka, bola to, keď bola pani Nicholsonová vo vláde.

Ernest Valko bol uznávaným advokátom, kto v rokoch 1990 až 1991 pôsobil ako podpredseda Snemovne ľudu Federálneho zhromaždenia ČSFR. V roku 1992 bol predsedom federálneho Ústavného súdu. V roku 2006 kandidoval v parlamentných voľbách za stranu OKS. Valko bol zavraždený 9. novembra 2010 vo vlastnom dome v Limbachu. Prípad sa dlho vyšetroval, polícia ho objasnila až v októbri 2017. Páchateľom má byť lupič, ktorý zároveň sedí vo väzení za prepadnutie banky. Motívom vraždy je podľa polície lúpež. Táto tragédia sa udiala štyri mesiace po nástupe vlády Ivety Radičovej , v ktorej pôsobila Lucia Nicholsonová na poste štátnej tajomníčky na ministerstve práce. Výrok hodnotíme ako pravdivý.

Valko
polícia
Ivety Radičovej


Je výborné, že tieto investície (šesť investícií, ktoré boli odsúhlasené vládou minulý týždeň, pozn.) prídu aj do týchto práve regiónov (...). Mieria do regiónu Rimavskosobotska. Niektoré sú na východe Slovenska

Vláda skutočne schválila investičné stimuly pre šesť firiem z oblasti automobilového a strojárskeho priemyslu. Stalo sa tak na zasadnutí vlády 18. januára 2016. Dve takto podporené firmy sú z okresu Rimavská Sobota, jedna je v okrese Košice-okolie. Ostatné firmy sú zo severného Slovenska. Výrok hodnotíme ako pravdivý. V okrese Rimavská Sobota boli podporení dvaja investori . Prvým z nich je spoločnosť VERSACO s. r.o., ktorá sa zaoberá výrobou plastových výrobkov pre automobilový priemysel. Ide o investíciu vo výške viac ako 1,3 milióna eur, vláda schválila stimul v hodnote 500 tisíc eur. Spoločnosť pchce investovať v lokalite Hnúšťa, plánuje vytvoriť 20 nových pracovných miest. Druhým investorom v okrese Rimavská Sobota je spoločnosť HYCA s.r.o. Zámerom spoločnosti je vybudovanie nového priemyselného podniku s technologickým a personálnym zázemím pre špecializovanú výrobu. Investícia vo výške vyše 1,2 milióna eur má vytvoriť 20 nových pracovných miest pre kvalifikovaných a vyškolených zamestnancov. Vláda schválila pre tohto investora stimul vo výške 660 tisíc eur. V prípade ďalších štyroch investorov, ktorí získali podporu od štátu, sa jedná o spoločnosti v Krásne nad Kysucou v okrese Čadca, v Trenčíne, v lokalite Kechnec v okrese Košice-okolie a v Sučanoch pri Martine. Celková výška schválených investičných stimulov je 9,65 milióna eur. Dátum zverejnenia analýzy: 23.01.2017 Naspäť Nahlásiť chybu

zasadnutí vlády
investori
štyroch
9,65 milióna


Nariadenia Európskej komisie, že limit (eurofondy, pozn.) z roku 2013 sa nemusí vyčerpať, len n+2. To znamená v rokoch 2011 a 2012, ale povolili výnimku o jeden rok neskôr. To znamená v roku 2010 plavilo pravidlo n+3 a v roku 2011 n+2 a obidve tie alokácie sa nám posunuli do roku 2013.

Pravidlo (.pdf,s.3) n+3 / n+2 sa považuje za administratívny nástroj na zaistenie plynulosti čerpania eurofondov. Podľa tohto pravidla musia byť zdroje pre n -tý rok vyčerpané v nasledujúcich troch/dvoch kalendárnych rokoch. Pre alokovanie zdrojov pre roky 2008 až 2010 platí pravidlo n+3 a na roky 2011 a 2012 sa vzťahuje pravidlo n+2. Prostriedky, ktoré nie sú vyčerpané do konca daného roka podliehajú automatickému zrušeniu. V praxi to pre Slovensko znamená, že alokácie z roku 2010 aj 2011 sa skutočne musia podľa tohto pravidla vyčerpať do konca roka 2013.

Pravidlo
Ministerstvo financií SR


Mimochodom minulý týždeň prišla správa, že odhadovaný rast nebude 1,2%, ale 0,5%.

Podľa júnovej správy Inštitútu finančnej politiky sa ekonomický rast spomalí oproti poslednej prognózy o 0,7 p.b. a dosiahne úroveň 0,5 p.b.. Je teda pravdou, že odhadovaný rast v roku 2013 nebude 1,2%, ale len 0,5% HDP. Správa IFP bola publikovaná 12. júna 2013, čo bolo v čase vysielania relácie 23. júna 2013 skutočne minulý týždeň.

správy


...jednoducho bola to Slovenská národná strana, ktorá sa rozhodla, že ministra vymení.

Koaličná zmluva neumožňuje premiérovi odvolať ministra inej strany bez súčinnosti predsedu danej strany. Plavčan aj SNS najskôr nevideli dôvod na zmenu ministra školstva. Ľady sa pohli až po výzve premiéra Fica. Tvrdiť, že sa tak rozhodla SNS, je zavádzajúce. 16. augusta 2017 na tlačovej besede vyzval Robert Fico, aby mu Andrej Danko v čo najkratšej dobe predložil návrh na nového ministra školstva v súvislosti s tzv. kauzou eurofondy. 17. augusta 2017 minister školstva, nominant SNS, Peter Plavčan, abdikoval na svoj post. Predseda SNS, Andrej Danko, v relácii Naživo Braňa Závodského 4. septembra 2017 sa vyjadril, že premiér sám nemôže odvolať ministra inej strany: „Hovoríte (Závodský, pozn.), že predseda vlády odvolal, no predseda vlády neodvolal. (...) Ale znova, článok tri odsek desať koaličnej zmluvy hovorí, že napriek tomu, že túto kompetenciu má predseda vlády, nemôže to byť bez predsedu koaličnej strany.“ (02:00 - 02:20) V Koaličnej dohode pre volebné obdobie 2016 – 2020 z 23. marca 2016 sa píše: „Koaličné strany rešpektujú ústavné právo predsedu vlády Slovenskej republiky navrhovať prezidentovi Slovenskej republiky vymenovanie a odvolanie člena vlády. S takýmto krokom predsedu vlády musí súhlasiť príslušná koaličná strana.“ ( .pdf , s. 11) Je však nutné dodať, že výzva Roberta Fica rezignáciu spustila. SNS nebola ochotná Plavčana odvolať ešte 14. augusta, 3 dni pred jeho odvolaním a 16. augusta reagoval Danko na Ficovu výzvu rozhorčene. V ten istý deň SNS vyhlásila, že Plavčan abdikuje, čím náhle zmenila svoj postoj. 14. augusta 2017 ešte Plavčan na Tlačovej besede povedal: " No neodstúpim, mám pred sebou úlohy a o tom či odstúpim, neodstúpim rozhoduje niekto iný ." (00:08 - 00:13) 16. augusta 2017 vyzval Fico na Plavčanov odchod slovami: " Udalosti, ku ktorým došlo na Ministerstve školstva vyvolali a stále vyvolávajú vo verejnosti oprávnené obavy do akej miery sú umysly vlády v boji proti netransparentnému správaniu sa dôveryhodné. (...) Tiene podozrenia pretrvávajú, a preto som nútený požiadať predsedu Slovenskej národnej strany, aby mi predložil návrh na nového misnitra školstva (... )" . (01:10 - 02:26) Počas vysielania záznamu tejto tlačovej konferencie robil týždeň rozhovor s Andrejom Dankom. Danko komentoval výzvu, ktorú Robert Fico zdeľoval slovami: "Podrazil ma" a " Len dotiahol pascu, ktorú urobil na nás." Dátum zverejnenia analýzy: 11.09.2017 Naspäť Nahlásiť chybu

vyzval
kauzou eurofondy.
abdikoval
(02:00 - 02:20)
.pdf
V ten istý deň
(00:08 - 00:13)
(01:10 - 02:26)
rozhovor


VUCka dostáva peniaze na cesty, ale má ich opravovať mesto.

Kňažko uvádza mesto Bratislava spravuje cesty I. II. a III. triedy, čiže nielen miestne cesty ako iné obce, ale aj cesty, ktoré bežne spravuje Slovenská správa ciest (I. trieda) alebo samosprávne kraje (II. a III.). Bratislavský samosprávny kraj má v kompetenciách správu ciest II. a III. triedy, na čo dostáva zdroje zo štátneho rozpočtu. BSK udeľuje mestu Bratislava na ad-hoc báze dotácie (ako v roku 2013), na správu ciest II. a III. triedy v meste Bratislava. Výrok hodnotíme ako pravdivý. Cesty I., II. a III. triedy v Bratislave spravuje Magistrát hlavného mesta SR Bratislavy. Mesto však na opravu ciest nedostáva zvlášť peniaze z rozpočtu štátu. Podľa zoznamu dotácií Bratislavského kraja na rok 2013, ktorý je zverejnený na ich internetovej stránke ( .xsl ), Bratislava získala od Bratislavského samosprávneho kraja dotáciu 1 milión eur na opravu ciest II. a III. triedy na území Hlavného mesta SR Bratislavy. Zo sumy 1 milión financovanej Bratislavským samosprávnym krajom sa použilo na opravy ciest II. a III. triedy na území Bratislavy 999,9 tisíc eur . Mesto Bratislava tiež dostala v roku 2013 od vlády 1,385 milióna eur na opravu výtlkov v Bratislave - bez špecifikácie, na ktoré cesty sa majú peniaze použiť. Dátum zverejnenia analýzy: 12.11.2014 Naspäť Nahlásiť chybu

kraj
Bratislave
Mesto
.xsl
999,9 tisíc eur
dostala
1,385 milióna eur